10 mati dibunuh di Colombia

BOGOTA: Sekurang-kurangnya 10 orang mati dalam dua kejadian tembakan berasingan di Colombia minggu lalu, yang disifatkan sebagai terburuk sejak perjanjian perdamaian pada tahun 2016.

Pihak berkuasa tempatan menemui empat mayat lelaki dibuang di kawasan paya bakau dekat Narino semalam dan enam pula dibunuh di kawasan Cauca, kelmarin.

Satu kumpulan bersenjata tidak dikenali dilaporkan melepaskan tembakan terhadap mereka yang menonton laga ayam sehingga menyebabkan beberapa orang turut cedera.

“Amat malang kejadian keganasan terus meningkat di daerah kami,” kata pegawai kerajaan tempatan Cauca, Francisco Ceron dalam satu kenyataan.

Pihak berkuasa mengaitkan tembakan itu dengan Pasukan Bersenjata Revolusi Colombia (RAFC) sebagai pihak yang perlu bertanggungjawab.

Institut Kajian Pembangunan dan Keamanan (INDEPAZ) berkata, sekurang-kurangnya 61 keganasan direkodkan di Colombia sepanjang tahun ini dengan pembunuhan terus berleluasa dalam tempoh beberapa bulan lalu.

Anggota gerila yang menolak perjanjian damai tahun 2016, pengedar dadah dan pemberontak yang masih aktif dikenali sebagai Tentera Pembebasan Nasional (NLA) dikaitkan dengan keganasan itu.

Kumpulan terbabit bertelagah untuk mengawal aktiviti perlombongan haram, ladang penghasilan kokain dan laluan perdagangan dadah ke Amerika Tengah dan Amerika Syarikat. – AFP

See author's posts


Harga petrol, diesel kekal bagi tempoh 15-21 Jun

KUALA LUMPUR: Harga runcit bagi petrol RON97 dan RON95 serta diesel kekal bagi tempoh 15 hingga 21 Jun, menurut Kementerian Kewangan (MoF).

MoF dalam kenyataan malam tadi memaklumkan harga RON97 kekal pada paras RM3.37 seliter, RON95 (RM2.05 seliter) dan diesel (RM2.15 seliter).

“Bagi melindungi pengguna daripada kesan kenaikan harga sebenar minyak di pasaran global, kerajaan masih mengekalkan harga runcit petrol RON95 pada paras RM2.05 seliter dan diesel RM2.15 seliter, sungguhpun harga pasaran sebenar bagi kedua-dua produk telah melebihi paras harga siling yang telah ditetapkan,” menurut kenyataan itu.

Kementerian Kewangan memaklumkan kerajaan juga akan terus memantau kesan perubahan harga minyak mentah dunia serta mengambil langkah bersesuaian bagi memastikan kebajikan dan kesejahteraan rakyat terus terpelihara. – Bernama

See author's posts


PERTAMA DIIKTIRAF Zon Halal Majma’ Mall

KUCHING: Zon Halal Majma’ Mall adalah zon halal pusat beli-belah yang pertama diiktiraf di Malaysia.

Yang Di-Pertua, Majlis Islam Sarawak (MIS) Datuk Misnu Taha berkata, ini merupakan Projek Zon Halal yang kedua direalisasikan setelah Zon Halal Medan Selera Lundu pada Jun 2020 yang lalu.

“Projek Zon Halal ini merupakan sebuah program di bawah Pelan Strategik Jabatan Agama Islam Sarawak (JAIS) 2019 hingga 2023 berkaitan Program Perkongsian Pintar Halal.

“Projek ini bertujuan untuk meningkatkan kesedaran dan keyakinan terhadap Pensijilan Halal kepada masyarakat awam.

“Sementara itu, projek ini juga dilihat menjadi salah satu daya tarikan pelancongan serta dapat meningkatkan sumber ekonomi usahawan yang terlibat,” katanya pada Majlis Perasmian Zon Halal Majma’ Mall, di sini, semalam.

Menurut beliau, pelaksanaa projek ini turut melibatkan beberapa rakan kongsi dan agensi Halal di negara ini secara langsung mahupun tidak langsung.

Jelasnya, antara yang terlibat adalah Bahagian Pengurusan Halal JAIS, Pejabat Agama Islam Bahagian Kuching dan Pengurusan Kompleks Islam Sarawak termasuk pelajar praktikal jurusan Pengurusan Halal dari Universiti Teknologi Mara (UiTM).

Selain itu, Misnu turut memaklumkan projek ini turut melibatkan kerjasama Tabung Baitulmal Sarawak dan Kementerian Perdagangan Antarabangsa dan Industri, Terminal Perindustrian dan Pembangunan Usahawan (MINTRED).

“Untuk pengetahuan umum, Projek Zon Halal Majma’ Mall ini telah dilaksanakan atas keputusan Mesyuarat Jawatankuasa Halal, MIS, pada 10 Ogos tahun lalu.

“Proses ini terbahagi kepada lapan langkah kerja iaitu penentuan zon Halal, taklimat zon Halal, proses kumpul maklumat syarikat, permohonan Halal, pembayaran, pengauditan pensijilan, kelulusan dan penyerahan.

“Ini bagi memastikan lokasi atau tempat yang dipilih dan ditetapkan seperti Majma’ Mall ini menjadi Zon Halal yang diyakini dan dipercayai oleh orang awam,” ujarnya lagi.

Dalam hal berkaitan, Misnu dalam kenyataan yang sama turut memaklumkan Unit Halal JAIS sedang giat melaksanakan ziarah Halal di beberapa kawasan yang terpilih.

“Kita menjalankan program Ziarah Halal terhadap pasar raya yang mempunyai gerai makanan bagi memaklumkan tentang faedah mendapatkan pensijilan Halal.

“Selain itu, kita juga turut mempromosikan sijil Halal kepada perniagaan yang lain seperti hotel-hotel,” katanya lagi.

Oleh AKMAL ADIB YUSUP

See author's posts


KPDNHEP pantau bekalan minyak masak

KUCHING: Kementerian Perdagangan Dalam Negeri dan Hal Ehwal Pengguna (KPDNHEP) Negeri Sarawak telah mengambil inisiatif dan tindakan proaktif dengan membuat pemantauan dan pemeriksaan secara berterusan ke atas kedudukan bekalan minyak masak di seluruh negeri Sarawak. Pemeriksaan tersebut meliputi seluruh rantaian pengedaran iaitu pengilang, pemborong dan peruncit.

Pengarah KPDNHEP Negeri Sarawak, Dato’ Stanley Tan berkata pada tahun 2016, kerajaan melalui KPDNHEP hanya memberikan subsidi kepada minyak masak dalam bungkusan polibeg 1kilogram sahaja sehingga ke semalam.

“Pihak kerajaan masih mengekalkan pemberian subsidi bagi minyak masak dalam polibeg 1kilogram bertujuan untuk memastikan rakyat boleh mendapatkan bekalan minyak masak untuk kegunaan isi rumah dengan harga RM2.50 sekilogram,”jelasnya.

Menurutnya, pada masa ini, terdapat sebanyak 13 syarikat pembungkus minyak masak di seluruh negeri Sarawak meliputi kawasan Kuching, Bintulu dan Miri.

“Syarikat ini mengedarkan sebanyak 3,865 metrik tan minyak masak bersubsidi setiap bulan untuk diedarkan di seluruh negeri Sarawak termasuk di kawasan luar bandar,”katanya.

“Bukan itu sahaja, KPDNHEP Negeri Sarawak komited dalam memastikan keberadaan bekalan minyak masak bersubsidi di pasaran menerusi pemantauan ke atas syarikat pembungkus minyak masak serta menjalankan pemeriksaan harian di peringkat pemborong dan peruncit,”maklumnya.

Tegasnya, mana-mana peniaga yang didapati cuba mengambil kesempatan dan menaikkan harga minyak masak tanpa mematuhi perundangan boleh di ambil tindakan tegas di bawah Akta Kawalan Harga dan Antipencatutan (AKHAP) 2011.

Dalam pada itu, beliau berkata KPDNHEP negeri Sarawak akan terus giat dan konsisten melakukan pemantauan setiap hari bagi memastikan rantaian pengedaran pemborong dan peruncitan tidak terjejas dan bekalan barangan keperluan asas adalah mencukupi buat semua pengguna.

Sebarang aduan atau pertanyaan boleh disalurkan kepada kementerian ini melalui portal e-aduan@kpdnhep.gov.my atau hubungi di talian 1800 886 800 dan juga boleh emelkan kepada e-aduan@kpdnhep.gov.my.

Oleh ‘AINI ‘AFIFAH HAFIZ

See author's posts


Kerajaan salur RM2.55 bilion kepada PKS Mikro

KUALA LUMPUR: Kerajaan telah menyalurkan sebanyak RM2.55 bilion kepada Perusahaan Kecil dan Sederhana (PKS) mikro melalui program Geran Khas Prihatin (GKP) dan GPK 2.0.

Menteri Kewangan, Datuk Seri Tengku Zafrul Tengku Abdul Aziz (gambar) berkata, bagi GKP 2.0 di bawah pakej KITA PRIHATIN, proses semakan permohonan baharu dan rayuan sedang melalui proses semak silang antara Lembaga Hasil Dalam Negeri (LHDN) dan pihak berkuasa tempatan dan keputusan akan diumumkan dalam masa terdekat.

“Tarikh pembayaran disasarkan dibuat pada Mac 2021, InsyaAllah,” katanya.

Tengku Zafrul berkata, dengan GKP PERMAI (Perlindungan Ekonomi dan Rakyat Malaysia) jumlah keseluruhan yang telah atau akan disalurkan kepada rakyat adalah berjumlah RM3.35 bilion.

Menurutnya, berikutan pelaksanaan Perintah Kawalan Pergerakan (PKP 2.0) di hampir seluruh negara kecuali Sarawak, GKP PERMAI akan menerima suntikan tambahan RM150 juta, menjadikan jumlah keseluruhan sebanyak RM800 juta.

“Bagi PKS mikro yang telah pun menerima GKP sebelum ini, mereka tidak perlu mendaftar semula dan bantuan RM1,000 akan terus dikreditkan ke dalam akaun mereka.

“Soalan-solan lazim mengenai GKP PERMAI ini boleh didapati di pautan LHDN di https://gkp.hasil.gov.my/,” katanya semasa membentangkan Laporan Unit Pelaksanaan dan Koordinasi Stimulus Ekonomi Antara Agensi Nasional (LAKSANA) ke-38, semalam.

Tengku Zafrul berkata, program kemahiran dan peningkatan kemahiran di bawah Pelan Jana Semula Ekonomi Negara (PENJANA) mencatat peningkatan kepada 134,179 individu daripada 134,137 individu pada minggu sebelumnya.

Individu yang berminat untuk mengikuti kursus berkaitan boleh melayari laman sesawang kementerian dan agensi yang terlibat antaranya Pembangunan Sumber Manusia Bhd, Kementerian Pembangunan Usahawan dan Koperasi, MARA, East Coast Economic Region Development Council (ECER), Northen Corridor Implementation Authority (NCIA), Kementerian Pelancongan, Seni dan Budaya Malaysia dan Kementerian Pelajaran Tinggi.

Sementara itu, katanya, dana RM100 juta bagi Skim Pemulihan Perniagaan TEKUN (TBRS) khusus bagi PKS Mikro telah mencapai matlamatnya untuk melonjakkan perniagaan dengan memanfaatkan 14,946 PKS Mikro.

Pada masa sama, masih terdapat inisiatif pembiayaan yang tersedia di bawah matlamat ini termasuk Pembiayaan PKS PENJANA bernilai RM2 bilion serta Pembiayaan Sektor Pelancongan PENJANA bernilai RM1 bilion, juga untuk PKS dan PKS mikro.

Setakat 15 Januari 2021 katanya, pembiayaan Mikro Kredit PENJANA di bawah Bank Simpanan Nasional (BSN) telah memanfaatkan 9,652 PKS Mikro dengan peruntukan sebanyak RM328.1 juta.

Bumiputera Relief Financing (BRF) yang diperkenalkan oleh Perbadanan Usahawan Nasional Bhd dengan dana RM200 juta juga telah menyalurkan sebanyak RM118.8 juta kepada 437 PKS berbanding 389 PKS dengan jumlah RM105.6 juta pada minggu sebelumnya.

Mengenai Sokongan Penggunaan Teknikal dan Digital bagi PKS dan Syarikat di Peringkat Pertengahan (MTC) setakat ini sebanyak RM23.4 juta telah disalurkan kepada 5,941 perniagaan dalam bentuk geran dan pinjaman untuk langganan perkhidmatan digitalisasi.

Sementara itu, bagi matlamat PENJANA untuk merangsang ekonomi, kerajaan juga menyokong industri pertanian dan makanan dengan peruntukan RM400 juta kepada golongan petani, peladang dan penternak.

Di bawah skim ini, sebanyak RM74.5 juta telah disalurkan kepada 7,012 PKS mikro pertanian, berbanding RM71.3 juta kepada 6,748 PKS mikro pertanian pada minggu sebelumnya.

“Matlamat merangsang ekonomi ini turut merangkumi inisiatif-inisiatif yang masih berterusan, antaranya pengecualian cukai perkhidmatan bagi hotel sehingga 30 Jun 2021 untuk membantu pengusaha sektor pelancongan, serta pelepasan cukai jualan bagi kenderaan penumpang bagi merancakkan sektor automotif negara,” katanya.

Selain itu, subsidi pengangkutan awam My30 juga dilanjutkan ke tahun ini dengan sejumlah 751,414 pas bulanan perjalanan tanpa had telah dijual yang melibatkan subsidi sebanyak RM127.74 juta sehingga 15 Januari 2021.

“Saya juga dimaklumkan bahawa kerajaan sedang mempromosikan pas My30 ini dengan inisiatif ‘beli satu percuma satu’ sehingga Mac depan,” katanya. – Bernama

See author's posts


Pekerja penghantar makanan terima penutup mulut, hidung

Miri:Senator Alan Ling taja 250
keping penutup mulut dan hidung kepada pekerja penghantaran makanan di Miri semalam.

Alan Ling yang merupakan Pengerusi DAP cawangan Piasau berkata, kira-kira 50 pekerja penghantaran makanan
di Miri adalah terdedah kepada risiko bahaya pada arahan Perintah Kawalan
Pergerakan (PKP) masa ini.

Katanya, difahamkan bahawa mereka juga didapati
sukar untuk perolehi dan mencari penutup mulut dan hidung di pasaran ketika PKP
ini.

“Kami mengatur perjalanan selama dua jam untuk memberi penutup mulut dan hidung, minuman dan roti sumbangan
Kelab Lions Miri, usaha ini dilakukan di dua lokasi iaitu di Bintang Mega Mall
dan Stesen Mc’Donald Petronas.

“Pemberian ini merupakan satu penghargaan kami kepada mereka yang
bersungguh membuat kerja penghantaran makanan di sekitar bandaraya Miri,” jelasnya.

Sehubungan itu, diharapkan penghantar makanan ini akan dilindungi dengan
penutup mulut dan hidung, teruskan menjaga kebersihan dan pandu dengan cermat
di jalan raya, ujarnya lagi.

“Kami (DAP) parti pembangkang, akan terus memberi sumber bekalan penutup
mulut dan hidung kepada petugas barisan hadapan termasuk penghantaran makanan,
dan berharap dapat melakukan usaha yang sama pada masa akan datang.

“Saya berharap bantuan ini dapat membantu mereka untuk mencegah
penyebaran wabak, dan setakat ini sebanyak 5,000 keping penutup mulut dan
hidung disumbang oleh DAP Miri untuk petugas barisan hadapan dan keluarga
miskin di sekitar Miri dalam tuga minggu,” tambahnya lagi.

Hadir membantu pengagihan ialah Pengerusi DAP Long Lama Marcus Hugo, Ketua
Pemuda DAP Miri, Peter Hee, Presiden Lions Club of Miri Host John Ling,
Lawrence Low (Pemantu Khas Alan), Pembantu Peribadi Adriana David dan
setiausaha Siti Zubaidah.

See author's posts


Tiada penutupan sektor ekonomi

BATU PAHAT: Kementerian Perdagangan Antarabangsa dan Industri (MITI) memberi jaminan bahawa tiada lagi penutupan sektor ekonomi dan industri secara penuh sekiranya kes Covid-19 di negara ini terus meningkat.

Menteri Kanan merangkap Menteri MITI Datuk Seri Mohamed Azmin Ali berkata, penutupan sektor ekonomi sebelum ini telah memberi kesan besar terutamanya kepada rakyat, mengakibatkan 826,000 orang hilang pekerjaan ketika tiga bulan pertama kawalan pergerakan penuh dilaksanakan pada 2020.

“Seorang pekerja kehilangan pekerjaan akan melibatkan satu keluarga dan satu keluarga mungkin melibatkan empat atau lima orang. Jika penutupan penuh diteruskan, ia akan melibatkan sekitar lima juta rakyat Malaysia yang tiada pendapatan.

“Kita tidak boleh lakukan lagi kawalan pergerakan penuh. Betul, pandemik ini perlu kita uruskan dengan efektif, soal kesihatan kita akan usahakan yang terbaik, tetapi ‘kesihatan ekonomi’ juga penting dan kini, kita akan melakukannya dengan seimbang jika berlaku kenaikan mendadak (Covid-19),” katanya kepada pemberita selepas Majlis Makan Malam Tahun Baharu Cina di Dewan Perniagaan Cina Batu Pahat di sini, malam semalam.

Mohamed Azmin berkata, pihaknya akan mengambil pendekatan bersasar dengan menutup industri yang terlibat sahaja selain memberi tumpuan terhadap pengambilan vaksin untuk pekerja.

Sehubungan itu, menurutnya program pemberian vaksin Program Imunisasi Industri Covid-19 Kerjasama Awam-Swasta (PIKAS) dilaksanakan bagi mengelakkan sektor industri, perkilangan dan pembuatan ditutup.

“Sekiranya ditutup, ekonomi negara akan terus menguncup. (Justeru) melalui PIKAS, kita telah berjaya memberi suntikan vaksin kepada hampir dua juta orang,” kata beliau.

Menurutnya, dua inisiatif berkenaan dibuat kerana golongan pekerja dalam sektor industri, perkilangan dan pembuatan terdedah kepada risiko yang tinggi, manakala sektor lain masih boleh bekerja dari rumah. – Bernama

See author's posts


Cherpan Lalau Pendiau Bisa Baka Sumpah Burung Engkerasak

TUSUN KE-1

BUP Sereba Reti Jaku Iban (Tun Jugah: 2011) meri empat  bengkah

penerang pasal reti lekajaku sumpah ti baka tu:

Kesatu, danji rat deka ngereja pengawa enggau pemendar sereta pengerurus; semaya: Menteri baru nya deka macha sumpah penaluk ngereja pengawa di mua Tuai Pemegai Menua ba Astana.

Kedua, pengaku bebendar (besaksika Petara sekalika ke bukai) ti dianggap tau ngemedis nyemaka kitai ke besumpah nya bulaka danji tauka jaku diri-empu: Aku berani diempa sumpahdiri enti tu nusui pekara bula.

Ketiga, pengaku tauka pengakun ti bebendar madahka semua utai ti udah disebut tauka dicheritaka nya amat magang (berani ngereja lalu berani mega nerima semua pemedis/pemerinsa enti pengaku/pengakun nya enda betul).

Lalu keempat, jaku ngasuh tauka ngajihka orang pedis (mati, busung, papa, sakit, tulah, enggau ti bukai). Chunto: (sumpahchuik seduai empitu). Ku sumpah chuik: “Nuan Empitu parai enti nuan inggap ba rangkang.” Sumpah empitu nimbal chuik, “Nuan pen Chuik parai mih enti nuan meraka jalai anak mensia.”

Ari empat bengkah penerang di atas nya tadi, Cherpan Lalau Pendiau kitai sekali tu deka belalauka reti sumpah ti lumur empat nya tadi. Cherpan tu diberi kitai pejuluk “Bisa baka sumpah Burung Engkerasak”.

Munya, ba jeman nyanggang, di Pulau Luya Perecha, bisi sigi

bukit ti disebut Bukit Kelebun Ambun Ujak Kusun Tiang Panji, Bukit Ujan Lebat Kelayang Kesindap Yang Menani. Ba endur nya bisi siti genturung pendiau ke dipangkang mayuh bansa binatang, nyengkaum Burung Engkerasak, Burung Sentuku enggau Tekura Jaung. Sida tiga nya enda serumah tang berimbai pendiau. Besaum ai, bekunsi pendai.

Sida tiga bepangan bendar laban bela bisi ngembuan lelemu ti ngelebih enggi pangan, tang tau dipekunsika sama-sama maya dipeguna. Burung Engkerasak ngembuan mulut ti bisa sumpah: “Chak-chak, mati tuai, mati biak!”. Tekura ngembuan batu akal ti ngasuh iya pintar bendar nyilat penusah. Nambahka nya, iya bisi nyimpan pengaruh tuai, iya nya penchelap ti ngasuh iya pengerai. Lalu Burung Sentuku ngembuan ubat gayu, ti ngasuh iya panjai bendar umur. Kenu ku iya-empu, seagi-agi bulu pala iya apin mali buban tujuh kali, iya endang apin mati. Keba balat ni pan sakit, biar nadai selambar bulu buk agi tinggal di pala, agi mih ulih gerai, ulih sembuh, ulih suman.

BATU AKAL ENGGI TEKURA

Ari nya, lebuh sida tiga bisi jai kenyap, salah peninga, tauka, lebuh sida tiga deka ngenajamka pemintar runding, ubat penchelap tauka batu akal enggi Tekura dikirah sida ba ai. Ai nya lalu diirup sida tiga, tauka dikena sida berunsut. Lebuh sida bisi tabin bebirin, renga pedera, tauka sakit lengit, sida tiga enggai enda bebiau ngena manuk, ngena pituk, besampika diri gerai nyamai. Nambahka nya, ubat gayu enggi Sentuku mega mesti dikirah, ngulih ai ke irup ke penampung umur. Tudah Burung Engkerasak, amat iya nadai nyengala ngembuan pengaruh enggau ubat, tang jaku sumpah iya bisa bendar. Nya alai, lebuh sida tiga bisi laya bisi kerik enggau orang bukai, enti sida ukai tanah salah, suah ga pemisa mulut Engkerasak nyelamatka sida tiga.

Burung Sentuku, Tekura Jaung enggau Burung Engkerasak jarang diau mendam di rumah, selalu turun ke ulu ke ili, begigaka pengidup, laban menua sida di Bukit Kelebun Ambun Ujak Kusun Tiang Panji, Bukit Ujan Lebat Kelayang Kesindap Yang Menani nyau mupuk kusi ransi. Lebuh ke mindah nya, sida tiga bela suah tedingaka serebana anak mensia ke ngumbai diri selalu sakit lengit, ke ngasuh sida merinsa begigaka pengidup. Sida mega serebanaka penusah diri ke selalu ditinggang pemati. Nambahka nya, ku leka serebana anak mensia, “Naka ga penyamai enti kitai tu diatur Petara gayu, lalu semina mati lebuh umur udah tuai bendar awakka kitai enda asa diau di dunya, enda belala ba pengidup enggau dalam semua utai diempa enggau utai dikena.”

Sekali, lebuh sida tiga bekenang, dia Tekura Jaung nanya pengasai ati Sentuku seduai Engkerasak. Ku iya, “Kati enda kasih seduai ninga pengingin ati anak mensia ke deka idup gayu ratu di dunya tu?”

Engkerasak enda bemunyi; Sentuku ke pansut jaku. “Lapa ga enda kasih. Aku enda sayau ke ubat gayu aku nya dipebagika enggau anak mensia ngambika bela gayu baka aku; tang siti penusah, aku enda nemu daya nganjung tauka nyuaka ubat nya batang tubuh ngagai sida.” Ninga pengirau ati Sentuku, Engkerasak lalu nyaut. “Aku ka nganjung pengaruh nuan nya ngagai anak mensia, tang nyangka pangan diri tak enda arap meda gamal tudah pangan ti bansa tu.”

Sentuku agi berunding. Iya kurang bechayaka Engkerasak ulih ngenataika diri ngagai rumah anak mensia. Nyemaka iya tedataika diri din, tusah mimit mih, ku ati, Sentuku, laban iyatu suah tak mayuh mulut, sebarang utai deka disebut. Nyau kepuas-puas ke berunding, dia iya nguing ngagai Tekura Jaung, ngasuh siku nya ngereja pengawa nya, ngira Tekura bisi bendar pemintar nyema iya tak betapi enggau sebarang penekul enggau penanggul. Nyadi Tekura, laban ke endang rajin, enda muai asuh Sentuku. Iya lalu nyanggup.

“Tak nguji ngapa mih aku tu, Menyadi,” ku Tekura Jaung nganu Sentuku. “Enti apin nguji, tua bedau nemu pemama diri. Belum cuba belum tau, munyi ku orang.”

Hari siti Tekura Jaung lalu mupuk bejalai, ngiga rumah anak mensia ke deka diberi iya ubat gayu, nitihka asuh Sentuku. Mupuk bejalai kenu tudah Tekura: niki bukit nurun bukit, ngulu sungai ngilika sungai. Bejalai besagam kenu iya nengah emperan, bejalai gapa-gapa neresa babas repa.

Betampung…

Oleh PINSIL SARATOK

See author's posts


Dibenarkan kuarantin di rumah tanpa warga emas

KUCHING: Kuarantin di rumah selama 14 hari bagi rakyat Sarawak yang balik
dari Semenanjung, Sabah,Labuan boleh dilaksanakan jika tiada warga emas yang
menetap di rumah tersebut.

Pengerusi Persatuan Pemaju Perumahan dan Hartanah Sarawak (SHEDA) Cawangan
Kuching, Sim Kiang Chiok berpendapat kuarantin di rumah adalah lebih baik namun
harus tanpa warga emas tinggal bersama.

“Arahan untuk kuarantin di rumah ini juga dapat menjimatkan ruang di
pusat kuarantin yang boleh digunakan untuk orang lain.

“Dan ia juga dapat mengurangkan kos untuk kerajaan,” kata beliau
semalam.

Katanya lagi, jika seseorang itu dikuarantin di rumah, individu tersebut
sudah tentu berada dekat dengan keluarganya dan hal ini boleh mengurangkan
tekanan emosi yang dialami.

Sabtu lalu, Timbalan Ketua Menteri , Datuk Amar Douglas Uggah berkata,
Jawatankuasa Pengurusan Bencana Negeri (JPBN) telah memutuskan berkuatkuasa
pada 20 April 2020, semua rakyat Sarawak yang balik dari Semenanjung , Sabah,
Labuan akan di kuarantin selama 14 hari di rumah dan akan dipantau oleh pihak
Kementerian Kesihatan Malaysia (KKM).

“Bagi mereka yang tidak mempunyai rumah di mana mereka tiba di Kuching,Sibu,
Bintulu dan Miri, mereka akan ditempatkan di pusat Kuarantin yang telah
disediakan.

“Sebagai contoh, jika individu tersebut dari Sri Aman namun tiba di
Kuching, dan tidak mempunyai rumah di Kuching, beliau akan ditempatkan di pusat
kuarantin,” katanya.

See author's posts


BPMB sumbang RM1 juta untuk tabung Covid-19

KUALA LUMPUR: Bank Pembangunan Malaysia Bhd (BPMB) menyerahkan sumbangan sebanyak RM1 juta untuk Tabung Musaadah Khaira Covid-19 Pusat Pungutan Zakat (PPZ)-Majlis Agama Islam Wilayah Persekutuan (PPZ-MAIWP) bagi membantu golongan terjejas akibat Covid-19.

“Sumbangan RM1 juta tersebut merupakan sumbangan tambahan kepada Tabung Musaadah Khaira PPZ terutamanya untuk golongan asnaf dan mereka yang hilang pendapatan akibat wabak Covid-19,” kata Presiden dan Ketua Pegawai Eksekutif Kumpulan, Arshad Mohamed Ismail dalam kenyataan semalam.

Menurut kenyataan itu, pada majlis sama BPMB juga menyerahkan bayaran zakat perniagaan sebanyak RM834,000.00 sebagai bayaran zakat perniagaannya bagi tahun kewangan berakhir 2019 kepada PPZ-MAIWP.

Penerima-penerima cek bagi majlis serahan yang berlangsung di Kompleks Islam Putrajaya ialah Ketua Pegawai Eksekutif PPZ-MAIWP, Ahmad Shukri Yusoff dan Pengerusi PPZ-MAIWP, Datuk Che Mat Che Ali.

Menteri di Jabatan Perdana Menteri (Hal Ehwal Agama) Senator, Datuk Dr. Zulkifli Mohamad Al-Bakri turut hadir menyaksikan majlis tersebut. – Bernama

See author's posts


IATA gesa diwujudkan ujian Covid-19 sistematik

KUALA LUMPUR: Persatuan Pengangkutan Udara Antarabangsa (IATA) menggesa supaya diwujudkan pembangunan dan pelaksanaan ujian Covid-19 yang cepat, tepat, berpatutan, mudah untuk dikendalikan, boleh skala dan sistematik untuk semua penumpang sebelum berlepas.

Ia berkata, langkah itu adalah alternatif kepada tindakan kuarantin dalam usaha mengukuhkan kembali kesalinghubungan udara dunia.

Pihaknya akan bekerjasama dengan Pertubuhan Penerbangan Awam Antarabangsa (ICAO) dan pihak berkuasa kesihatan untuk melaksanakan penyelesaian ini dengan segera, menurut persatuan itu.

IATA berkata, perjalanan antarabangsa susut 92 peratus berbanding angka pada 2019 sejak pandemik dan tempoh separuh pertama juga telah berakhir sejak kesalinghubungan global terjejas susulan negara-negara menutup sempadan masing-masing bagi membendung penularan Covid-19.

Beberapa kerajaan membuka kembali sempadan namun berhati-hati, bagaimanapun perjalanan menjadi terhad memandangkan tindakan kuarantin menjadikan perjalanan tidak praktikal atau perubahan yang kerap ke atas langkah Covid-19 menyebabkan perancangan tidak mungkin dilakukan.

Ketua Pengarah dan Ketua Pegawai Eksekutif IATA, Alexandre de Juniac (gambar) berkata, kunci untuk mengembalikan kebebasan bergerak merentasi sempadan adalah ujian Covid-19 yang sistematik bagi semua penumpang sebelum berlepas.

“Ini akan memberi keyakinan kepada kerajaan untuk membuka sempadan negara mereka tanpa model risiko yang rumit yang melihat perubahan berterusan dalam peraturan yang dikenakan ke atas perjalanan.

“Ujian ke atas semua penumpang akan memberi kembali kebebasan kepada semua pihak untuk melakukan perjalanan dengan yakin sekali gus berjuta-juta orang akan kembali bekerja,” katanya dalam kenyataan.

Beliau berkata, kos ekonomi susulan terjejasnya kesalinghbungan global menjadikan pelaburan dalam penyelesaian ujian untuk pembukaan sempadan menjadi keutamaan setiap kerajaan.

IATA berkata, kaji selidik pendapat umum yang dilaksanakannya menunjukkan sokongan yang kuat untuk ujian Covid-19 dijalankan dalam proses perjalanan.

Sebanyak 65 peratus penumpang bersetuju kuarantin seharusnya tidak diperlukan jika seseorang disahkan negatif Covid-19.

Tinjauan itu juga menunjukkan 84 peratus setuju bahawa ujian perlu dilakukan ke atas semua pelancong dan 88 peratus juga bersetuju untuk menjalani ujian berkenaan sebagai sebahagian proses perjalanan.

Selain membuka sempadan, kaji selidik pendapat umum itu juga mendapati ujian tersebut akan meningkatkan semula keyakinan penumpang terhadap penerbangan.

Responden tinjauan berpandangan pelaksanaan ujian Covid-19 untuk semua penumpang berkesan untuk membuat mereka berasa selamat dan langkah kedua adalah pemakaian pelitup muka.

Ketersediaan ujian Covid-19 yang cepat merupakan antara tiga perkara utama yang akan ditekankan pelancong untuk memastikan jaminan perjalanan selamat (selain ketersediaan vaksin atau rawatan Covid-19).

Gesaan IATA adalah supaya ujian yang dibangunkan memenuhi kriteria kepantasan, ketepatan, kemampuan dan kemudahan penggunaan, dan yang dapat dilakukan secara sistematik di bawah pihak berkuasa kerajaan berdasarkan piawaian antarabangsa yang dipersetujui.

IATA berusaha untuk merealisasikannya melalui ICAO, yang menerajui usaha membangunkan dan melaksanakan piawaian global bagi pengoperasian perkhidmatan udara antarabangsa yang selamat dalam keadaan pandemik Covid-19, menurut persatuan itu.

Ujian Covid-19 sebelum berlepas adalah pilihan utama memandangkan ia akan mewujudkan persekitaran ‘bersih’ sepanjang proses perjalanan.

Ujian sewaktu ketibaan akan menjejaskan keyakinan penumpang berikutan kuarantin yang berpotensi di destinasi jika keputusan positif, menurut IATA.- Bernama

See author's posts


Danial, Hakim dari kawan kepada lawan

KUALA LUMPUR: Di luar bersahabat namun mereka ‘bermusuh’ ketika berlumba.

Situasi itu mungkin tepat untuk menggambarkan hubungan dua pelumba muda negara, Danial Syahmi Sharil  dan Muhammad Hakim Danish Ramli yang akan berentap di pentas Red Bull MotoGP Rookies Cup musim 2023.

Mana tidaknya, Danial Syahmi dan Muhammad Hakim masing-masing tekad menampilkan tunggangan hebat bagi mengharumkan nama negara dalam saingan yang akan membuka tirai di Portimao, Portugal pada 25 dan 26 Mac ini.

Danial Syahmi, 21, berkata, beliau terpaksa melupakan seketika persahabatan bersama Muhammad Hakim, 15, dalam usahanya menempatkan diri dalam kelompok lima pelumba terbaik di akhir musim.

“Sudah semestinya di luar kami berkawan namun ketika berlumba saya akan lawan habis-habisan dan tak fikir kawan.

“Musim lepas saya mendapat tempat ke-14 secara keseluruhan namun kali ini saya mahu dapat kedudukan kelima dengan syarat perlu memperoleh kedudukan podium sebanyak yang boleh,” katanya ketika ditemui baru-baru ini.

Memandangkan Muhammad Hakim bakal membuat kemunculan sulung pada Red Bull MotoGP Rookies Cup, Danial Syahmi sempat berpesan kepada pelumba berusia 15 tahun itu agar bersedia menerima tentangan sengit pelumba dari negara lain.

“Muhammad Hakim harus kenal dahulu pelumba lain kerana mereka ini lebih agresif dan saingan pastinya mencabar berbanding Kejuaraan Asia Talent Cup (ATC),” katanya.

Tahun lepas, Muhammad Hakim melakar sejarah menjadi rakyat Malaysia pertama dan pelumba kedua dari Asia Tenggara bergelar juara keseluruhan ATC, sejak saingan perlumbaan itu mula diperkenalkan pada 2014.

Dalam pada itu, Muhammad Hakim berkata persiapannya setakat ini berjalan lancar dan berazam untuk menghabiskan setiap perlumbaan dalam usahanya mendapatkan kedudukan terbaik pada musim pertamanya.

“Walaupun saya tengok persaingan daripada pelumba lain ramai yang mampu tunggang dengan laju, saya tetap akan memberikan yang terbaik nanti,” katanya.

Red Bull Rookies Cup adalah platform awal yang menjadi impian seluruh pelumba muda dari serata dunia dan pernah melahirkan ramai nama besar dalam saingan Kejuaraan Motosikal Dunia seperti Raul Fernandez, Jorge Martin, Johann Zarco dan Miguel Oliveira. – Bernama

See author's posts


YPS lancar newsletter sulung

KUCHING: Yayasan Perpaduan Sarawak (YPS) melancarkan surat berita (newsletter) sulungnya bertajuk, CommUnity… Communicating Unity di Wisma Bapa Malaysia di sini, semalam.

Majlis perasmian ini disempurnakan oleh Ketua Menteri, Datuk Patinggi Tan Sri Abang Johari Tun Openg

Turut hadir, para Timbalan Pengerusi, Datuk Patinggi Tan Sri Alfred Jabu Numpang dan Datuk Patinggi Tan Sri George Chan Hong Nam serta Lembaga Pemegang Amanah dan Ahli YPS yang lain.

YPS dalam satu kenyataan memberitahu, objektif penerbitan surat berita adalah untuk mempamerkan kepentingan menyampaikan konsep dan idea perpaduan atau hubungan harmoni, bukan sahaja di Sarawak, tetapi di seluruh negara dan mungkin di luar.

“Tambahan pula, ia adalah mengenai mempunyai platform untuk perbincangan terbuka dan jujur tentang isu dan kebimbangan berkaitan perpaduan.

“Selain itu, melalui perbincangan atau perbualan yang kerap, pendekatan atau penyelesaian baharu boleh dikemukakan untuk meningkatkan atau mengeratkan hubungan antara etnik dan kaum di negeri ini,” katanya.

Abang Johari dalam ucapannya semasa acara pelancaran itu menekankan kepentingan pendigitalan dan boleh membantu dalam memperkayakan proses perpaduan dan usaha hubungan harmoni di Sarawak.

Justeru, YPS amat berharap sumbangan sederhana daripada pihaknya dapat mencetuskan inisiatif dan perbincangan tambahan untuk mempertingkatkan perpaduan dalam masyarakat.

“CommUnity menyediakan platform yang diperlukan untuk perbincangan terbuka atau perbualan dengan pelbagai bahagian masyarakat mengenai topik yang berkaitan dengan perpaduan dan kebimbangan kontemporari disamping berkongsi cerita daripada masyarakat tentang inisiatif yang telah mereka ambil untuk hidup secara harmoni dengan dan antara satu sama lain.

“Ia juga melengkapkan pembaca dengan pengetahuan yang mereka perlukan untuk menjadi penyokong perpaduan yang lebih berpengetahuan,” ujarnya.

YPS telah diasaskan pada Mei 1994 sebagai sebuah badan bukan kerajaan (NGO)  dengan misi untuk mempromosi dan memajukan program dan aktiviti yang akan memelihara, mempertingkat dan mengukuhkan perpaduan, keharmonian dan kewujudan bersama secara aman masyarakat berbilang etnik di Sarawak.

Oleh NUR AIN OTSMAN

See author's posts


Tiga rumah panjang terima MRP RM9,000

SRI AMAN: Menteri Muda Kesejahteraan Komuniti, Datuk Francis Harden Hollis telah turun padang ke tiga buah rumah panjang di kawasan Ulu Paku, Undop di sini untuk menyerahkan cek peruntukan Projek Kecil Luar Bandar (MRP).

Tiga buah rumah panjang tersebut adalah Rumah Gunung, Samak, Rumah Sigan, Radau dan Rumah Pilit, Kaong Ulu dengan jumlah keseluruhan nilai cek MRP yang disampaikan oleh beliau adalah RM9,000.

“Setiap rumah panjang ini menerima cek peruntukan MRP bernilai RM3,000. Tujuan utama peruntukan ini diberi adalah untuk membolehkan mereka melaksana pelbagai program yang boleh memberi manfaat kepada penduduk dan rumah panjang.

“Mohon manfaatkan peruntukan ini dengan baik. Sila bawa kesemua ahli atau penduduk rumah panjang berbincang untuk menentukan hala tuju penggunaan peruntukan MRP ini nanti,” kata beliau.

Selain itu beliau pada program turun padang berkenaan juga turut menyeru semua rakyat di ketiga-tiga rumah panjang berkenaan untuk kekal menyokong Gabungan Parti Sarawak (GPS) bagi tujuan kesejahteraan pembangunan kawasan mereka.

Kesejahteraan tersebut kata beliau sudah jelas terlihat di dalam kawasan Dewan Undangan Negeri (DUN) Simanggang dengan pelbagai projek pembangunan sudah dilaksana oleh GPS semenjak dari dahulu hingga sekarang.

“Rakyat termasuk di Ulu Undop sedia maklum bahawa banyak projek pembangunan sudah dan sedang dilaksana oleh GPS untuk mereka seperti projek bekalan elektrik 24 jam, bekalan air paip bersih, jalan kampung, jambatan dan banyak lagi.

“Itu baru sahaja projek di kawasan luar bandar. Jika di Bandar Simanggang kita sudah pun melaksana projek naik taraf Loji Perawatan Air Bayai, pelebaran jalan dan Hospital Sri Aman yang baharu,”kata beliau.

Justeru Harden berharap agar rakyat terus kekal menyokong Kerajaan Sarawak yang dipimpin oleh Ketua Menteri, Datuk Patinggi Abang Johari Tun Openg demi memastikan projek pembangunan negeri ini terus kekal dilaksana dari masa ke semasa.

Oleh Valentine Ngumbang

See author's posts


15 bank tawar moratarium

KUALA LUMPUR:Sebanyak 15 bank telah menawarkan moratorium bayaran balik pinjaman bagi negeri yang dilanda banjir, kata Perdana Menteri Tan Sri Muhyiddin Yassin.

Moratorium bersasar, termasuk lanjutan moratorium dan pengurangan ansuran pinjaman akan terus ditawarkan oleh bank-bank seperti yang diumumkan sebelum ini, katanya.

“Setakat ini, lebih 1.3 juta peminjam telah memohon dan menerima bantuan pembayaran dengan kadar kelulusan sebanyak 95 peratus bagi peminjam individu dan 99 peratus bagi peminjam Perusahaan Kecil dan Sederhana (PKS).

“Ini membuktikan bahawa rakyat tidak perlu bimbang untuk menghubungi bank jika mereka memerlukan fleksibiliti pembayaran,” katanya semasa membuat pengumuman khas Pakej Bantuan Perlindungan Ekonomi dan Rakyat Malaysia (PERMAI) melalui siaran langsung TV dan platform sosial media di sini, hari ini.

Menurut perdana menteri, bagi peminjam yang menghadapi kesukaran berurusan dengan bank mereka, Bank Negara Malaysia serta Agensi Kaunseling dan Pengurusan Kredit (AKPK) bersedia untuk membantu dan memberi khidmat nasihat kepada mereka melalui telefon atau secara dalam talian.

“Bagi peminjam Perbadanan Tabung Pendidikan Tinggi Nasional (PTPTN) yang terjejas akibat pandemik Covid-19 dan bencana banjir, mereka boleh memohon moratorium bayaran balik pinjaman PTPTN selama tiga bulan,” tambah Muhyiddin.

Permohonan penangguhan boleh dibuat sehingga 31 Mac 2021.

Sementara itu, bagi menambah baik kemudahan i-Sinar, terutamanya bagi mereka yang menghadapi pelbagai cabaran akibat Perintah Kawalan Pergerakan (PKP) serta bencana banjir, beliau berkata kerajaan telah dimaklumkan bahawa Kumpulan Wang Simpanan Pekerja (KWSP) akan membuat pembayaran pendahuluan sehingga RM1,000  bagi permohonan kemudahan i-Sinar Kategori 2.

Proses pembayaran pendahuluan i-Sinar Kategori 2 juga dipermudahkan kerana ahli hanya perlu mengisytiharkan secara kendiri bahawa mereka memenuhi kriteria yang ditetapkan dan menghantar dokumen sokongan secara dalam talian, katanya.

“Kerajaan juga telah meminta KWSP memudahkan proses pembayaran pendahuluan ini, yang akan dibuat mulai 26 Januari,” katanya.

Muhyiddin berkata maklumat lanjut akan diumumkan oleh KWSP dalam masa terdekat.– BERNAMA

See author's posts


Sarawak sedia jadi pembekal utama hidrogen rantau ini

TOKYO: Sarawak sudah bersedia untuk menjadi pengeluar dan pembekal hidrogen hijau utama di rantau ini menjelang 2028.

Premier Sarawak, Datuk Patinggi Tan Sri Abang Johari Tun Openg berkata, Kerajaan Sarawak telah meletakkan dasar sejajar dengan protokol perubahan iklim dunia yang direka ke arah penyahkarbonan.

“Sudah tiba masanya untuk Sarawak bersama-sama dengan seluruh dunia bertindak ke arah peralihan tenaga bagi mencapai pelepasan sifar bersih menjelang 2050 seperti yang ditetapkan oleh protokol Paris.

“Ia sebagai langkah dan tindakan berkaitan diambil untuk merealisasikan visi Sarawak menjadi hab hidrogen di rantau berkenaan,”katanya.

Beliau berkata demikian sebagai ahli panel ketika menjawab soalan moderator pada Forum Hidrogen Tokyo yang dianjurkan oleh Kerajaan Metropolitan Tokyo di sini, semalam.

Menurut Abang Johari, perbincangan telah diadakan bersama dengan pemain industri besar dari Jepun dan Korea yang komited berkolaborasi dengan Sarawak berkaitan pengeluaran hidrogen untuk menjana kuasa industri bagi negara itu.

“Melalui SEDC Energy Sarawak, kita sedang berunding dengan Sumitomo Corporation dan Eneos Corporation of Japan di bawah Projek Hornbill di mana hidrogen hijau melalui methylcyclohexane (MCH) disasarkan untuk berada di aliran menjelang 2028.

“Sarawak juga sedang berunding dengan Samsung, Posco dan Lotte of Korea di bawah Projek Bunga Raya untuk pembelian semula dalam bentuk ammonia,” katanya.

Mengenai pengalaman Sarawak berkaitan hidrogen pula, beliau berkata inisiatif itu bermula dengan kemudahan pengeluaran hidrogen perintis pada 2016 di bawah Sarawak Energy Berhad (SEB) yang membekalkan gas untuk bas hidrogen dan kereta di Kuching

Forum Hidrogen Tokyo itu juga dikendalikan secara hibrid dan turut disertai wakil serta barisan ahli panel dari pelbagai negara lain.

Terdahulu, Premier Sarawak serta delegasi melakukan kunjungan hormat kepada Gabenor Tokyo, Yuriko Koike di pejabatnya di sini.

See author's posts


Caring Food Aid 2.0 sumbang 120 bungkusan makanan

KUCHING: Persatuan Penjaja dan Peniaga Bahagian Kuching dan Samarahan menerusi Caring Food Aid 2.0 menyumbangkan 120 bungkusan makanan kepada mereka yang memerlukan baru-baru ini.

Menurut kenyataan dari persatuan tersebut, bungkusan makanan itu disumbangkan kepada dua pertubuhan bukan kerajaan (NGO) dan Home of Peace.

“Kita sangat berbesar hati kerana dapat membantu ahli dan penduduk di sekitar kuching yang terkesan akibat daripada wabak pandemik Covid-19 ini.

“Pada 13 November lalu, persatuan kita telah menghantar 60 bungkusan makanan, beras dan telur kepada Lion Nursing Home dan 60 bungkusan makanan berserta dengan kopi, teh, garam, pencuci tangan, mi, sarung tangan dan sebagainya kepada Home Peace di Jalan Landeh,” katanya.

Tambahnya, sejak September hingga hari ini, persatuan telah memberikan sumbangan hampir 6,000 bungkusan makanan.

“Kita amat gembira dan berterima kasih kepada penaja utama kami iaitu 38 Food Street Café dari Caring Food Aid 1.0 dan 2.0.

“Terima kasih kepada penaja utama kita di atas bantuan baik dan murah hati mereka dalam menjayakan acara amal ini dalam masa yang sukar ini untuk membantu banyak keluarga yang terkesan akibat pandemik dan sekatan yang dikenakan,” katanya.

See author's posts


Kebun pusaka sumber rezeki Rahman

Siapa kata anak muda tidak minat berkebun? Ramai yang beranggapan berkebun adalah satu aktiviti yang sering dikaitkan dengan orang tua.Bahkan, ada yang menganggap aktiviti bercucuk tanam ini sebagai sesuatu yang membosankan serta ketinggalan zaman.Ada juga yang beranggapan berkebun hanya membazirkan tenaga, kotor serta tidak mendatangkan hasil yang lumayan.Namun, berbeza pula dengan seorang anak muda dari Kampung Hilir di sini yang amat meminati aktiviti berkebun ini sejak dari kecil.Selain minat, Mohd Rahman Kassim,33, berkata, kebun pusaka yang diwarisi turun temurun daripada nenek moyang menjadi sumber rezeki tambahan kepada beliau sekeluarga.Katanya, kebun yang terletak di Pulau Keladi ini dahulu merupakan kawasan perkampungan lama masyarakat Melayu.“Hasil dari tanaman di kebun peninggalan keluarga ini membolehkan kami adik-beradik menjana pendapatan sampingan.“Terdapat pelbagai jenis tanaman yang ditanam sejak dari mula kebun tersebut diusahakan oleh moyang kami dahulu,” katanya.Menurut Rahman, antara tanaman yang terdapat di kebun warisan mereka adalah seperti pokok durian, dabai, manggis, langsat, engkalak, embang, mempelam dan rambai.Beliau berkata, pokok durian dan dabai adalah tanaman utama dan paling banyak di kebun tersebut.Katanya, kebanyakan pokok telah berusia lebih 70 tahun.Bagi memastikan tanaman ini terus mengeluarkan hasil setiap tahun, katanya, dari dulu lagi masih mengamalkan petua pertanian dari moyang mereka.“Apabila pokok mula mengeluarkan buah, kami akan melakukan ‘pengasapan’ dan meletak baja.“Rumput-rumput menjalar di kebun juga perlu kerap ditebas kerana pokok yang berbuah memerlukan cahaya matahari yang banyak berbanding tanaman sayur-sayuran,” ujarnya.Bagaimanapun, langit tidak selalunya cerah kerana ada waktunya tanaman kebun mereka kurang mengeluarkan hasil.Jelas Rahman, antara faktor penyumbang adalah musim hujan berpanjangan, jerebu dan banjir.“Hujan lebat yang kerap menyebabkan tanah menjadi lembab. Keadaan ini menyebabkan tanah menjadi masam dan tidak proaktif untuk perkembangan tanaman buah-buahan.“Contohnya, buah dabai tidak dapat dipetik ketika musim hujan kerana buah yang dihasilkan tidak berkualiti.“Sama juga seperti pokok durian, buah durian tidak dapat terlalu lama dalam keadaan lembab, jika tidak buah akan berasa masam atau cepat buruk,” katanya.Dalam pada itu, pelaksanaan Perintah Kawalan Pergerakan (PKP) juga menyebabkan beliau tidak dapat menjual hasil kebun mereka.Katanya, sekatan pergerakan menyukarkan mereka untuk ke kebun bagi mengutip hasil pokok yang telah berbuah.Sehubungan itu, Rahman berharap PKP dan pandemik ini cepat berakhir agar hasil kebun mereka dapat dijual kepada orang ramai.

Oleh NURZILLA MOHAMAD

See author's posts


Kes positif Indonesia hampiri 150,000

JAKARTA: Kes positif Covid-19 di Indonesia terus meningkat, secara keseluruhannya kini berjumlah 149,408 kes dengan 78,877 pesakit masih dalam pemantauan virus itu.Berdasarkan data yang disiarkan di laman sesawang rasmi pemerintah Indonesia berkenaan Covid-19, www.covid19.go.id semalam, sebanyak 2,197 kes baharu direkodkan dalam tempoh 24 jam di republik itu.

Bagi tempoh 12 tengah hari semalam sehingga 12 tengah hari ini juga, sebanyak 82 lagi kematian berlaku, menjadikan jumlah kematian keseluruhan kini 6,500 orang.Bagi tempoh 24 jam itu, provinsi Jakarta mencatatkan jumlah kes positif baharu tertinggi iaitu 657 kes, dengan 15 lagi kematian.

Provinsi Jakarta kini mencatatkan kes positif keseluruhan tertinggi iaitu 32,267 kes, diikuti Jawa Timur (29,715) dan selebihnya di 32 provinsi lain.Provinsi Jawa Timur mencatatkan jumlah kematian keseluruhan tertinggi iaitu 2,128 orang, diikuti Jakarta (1,063), Jawa Tengah (818), Sulawesi Selatan (347) dan selebihnya di wilayah-wilayah lain di Indonesia.- Bernama

See author's posts


BERSATU kecewa dituduh pembangkang

SRI AMAN: Parti Pribumi Bersatu Malaysia (BERSATU) Sarawak kecewa terhadap tuduhan sesetengah pihak tidak bertanggungjawab bahawa pihak mereka adalah pembangkang dalam Negeri ini.

Ketua Pemuda @ Armada BERSATU Sarawak, Alexander Frusis menerusi siaran medianya semalam menjelaskan bahawa parti mereka dipimpin oleh Perdana Menteri, Tan Sri Muhyiddin Yassin dan tidak seharusnya dilabel sebagai pembangkang.

“Saya berharap agar rakyat khususnya di Bintulu tidak mudah percaya terhadap dakwaan tidak berasas berkenaan,” kata beliau.

Alexander menerusi siaran media itu mewakili Ketua Badan Pimpinan Negeri BERSATU Sarawak, Jaziri Alkaf Abdillah Suffian pada Majlis Penyerahan Taman Kontan di Rumah Ghani, Sebangat Sebauh, Bintulu baru-baru ini.

Selain itu, beliau siaran media itu menegaskan bahawa kehadiran BERSATU di negeri ini bukan untuk mewujudkan sengketa atau menganggap Gabungan Parti Sarawak (GPS) sebagai lawan dalam politik.

Sebaliknya, kehadiran BERSATU kata Alexander lebih menjurus kepada menawarkan khidmat kebajikan yang lebih mampan kepada rakyat terutamanya di luar bandar demi mengecapi dasar Wawasan Kemakmuran Bersama 2020.

“BERSATU adalah rakan kerjasama GPS di bawah Kerajaan Perikatan Nasional (PN) dan mahu kestabilan politik dalam negeri ini dipelihara oleh semua parti politik tanpa mengira latar belakang mereka.

“Bagi saya, adalah amat penting untuk semua pihak berbuat demikian kerana rakyat buat masa ini amat mengharapkan sebuah kerajaan yang stabil untuk terus membantu mereka menempuh kesan penularan pandemik Covid-19 pada masa sekarang,” kata beliau.

Alexander juga menggesa rakyat Sarawak agar terus berdiri teguh di belakang Perdana Menteri Tan Sri Muhyiddin Yasin, Ketua Menteri, Datuk Patinggi Abang Johari Tun Openg, Kerajaan PN dan Kerajaan GPS aga mereka terus mengecapi pembangunan dari semasa ke semasa.

Terdahulu, Ketua Penerangan BERSATU Sarawak, Leftenan Madya (B) Duke Janteng pada program itu menyerahkan pelbagai jenis bantuan berskala kecil bernilai RM57,000 kepada rakyat luar bandar di kawasan Dewan Undangan Negeri (DUN) Kemena.

Antara keperluan berkenaan adalah alatan membina rumah, bantuan bakul makanan dan peralatan memasak untuk biro wanita di sekitar rumah panjang Sebauh, Kemena.

Selain itu, turut diadakan ialah penyampaian sebanyak 400 unit Bakul Pertanian kepada peserta terpilih dengan setiap bakul itu mengandungi pelbagai biji sayur-sayuran yang bernilai RM100.

See author's posts


Redeems tampil 3 acara sasar penyertaan 50 kugiran rebut RM10,000

KUCHING: Persatuan Penyelidikan dan Pembangunan Pergerakan Singai Sarawak (Redeems) akan mengadakan tiga acara pada tahun ini bagi membantu Kementerian Pelancongan, Industri Kreatif dan Seni Persembahan Sarawak dalam memulihara biodiversiti, seni dan warisan budaya Sarawak.

Presiden Redeems, Datuk Peter Nansian Ngusie berkata, Redeem akan berusaha dengan cara yang bertanggungjawab dan mampan dalam menyokong sebarang inisiatif yang dijalankan oleh Kementerian Pelancongan, Industri Kreatif dan Seni Persembahan.

“Pada tahun ini, kita akan menganjurkan tiga acara iaitu Karnival Gawai Redeems 2023, Redeems Battle of The Bands(BOTB) dan Konsert XPDC. Kesemua acara ini akan diadakan di Kampung Budaya Bidayuh, Redeems.

“Karnival Gawai Redeems 2023 ialah sambutan warisan budaya dan tradisi masyarakat orang asli di Sarawak, khususnya masyarakat Dayak, semasa perayaan Gawai Dayak.

“Acara selama tiga hari itu akan mempamerkan pelbagai aktiviti, persembahan dan pameran di Kampung Budaya Bidayuh, Redeems dengan anggaran seramai 10,000 pengunjung akan hadir.

“Objektif utama Karnival Gawai adalah untuk mempromosi dan memelihara tradisi budaya, ritual, muzik, kraf tarian, dan masakan yang berkaitan dengan perayaan Gawai Dayak. Selain itu, acara ini bertujuan untuk memupuk penghargaan pertukaran budaya, dan persefahaman antara pelbagai masyarakat,”katanya.

Beliau berkata demikian ketika sidang media Karnival Gawai Redeems, Battle of the Bands Redeems dan Konsert XPDC di Pejabat Borneo Tribal Village di sini semalam.

Tambah Peter Nansian, pertandingan BOTB Redeems pula akan diadakan pada 23 sehingga 25 Ogos ini.

“Penganjuran pertandingan ini adalah untuk menggalakkan pembangunan diri melalui muzik dengan menggalakkan aplikasi tanpa mengira umur, kebolehan dan genre muzik serta mengiktiraf kepelbagaian sepenuhnya peserta bagu mempromosikan kesaksamaan peluang untuk semua orang.

“Kami menyasarkan sebanyak 50 kugiran akan berentap bagi membawa pulang wang tunai sebanyak RM10,000 serta berpeluang untuk mempersembahkan aksi pembukaan untuk konsert XPDC nanti.

“Peserta yang ingin menyertai pertandingan ini boleh mula mendaftar esok(13 Jun) dan pendaftaran akan ditutup pada 31 Jun ini. Peserta yang ingin menyertai pertandingan ini perlu membayar yuran pendaftaran sebanyak RM300,” katanya.

Dalam pada itu, konsert XPDC akan diadakan pada 26 Ogos ini, sehari selepas berakhirnya pertandingan BOTB.

“Harga tiket masuk bagi BOTB dan Konsert XPDC akan diumumkan nanti, namun saya boleh pastikan bahawa harga tiket ini adalah bawah RM100,” katanya.

Oleh SHAHRUL QAIZAT

See author's posts


Lelaki tuai labuh dalam telaga mujur diselamat

IPOH: Seiku lelaki tuai ti mega orang timpang pendiau (OKU) nya deka mati lebuh iya labuh ke dalam telaga lebih ari tiga meter penalam ba Kampung Malim Nawar Tin, Kampar pagi kemari.

Pengari Opis Bomba enggau Penyelamat Perak madahka, sida iya nerima kangau senentang penusah ke nuntung P. Ramasamy, 71, maya pukul 7.27 pagi.

“Kami enggau naka penyampat nganjung tim bomba ari Balai Bomba enggau Penyelamat Kampar ngelawa endur penusah nya pengudah nerima kangau laban deka ngatur pengawa nyelamat,” ku iya lebuh meri penerang kemari.

Ku iya, raban bomba narit mansa ngena hos mit ke ditanchang ngena chara gelung (loop) ke ulih ngasuh mansa mujur ditarit ke atas enggau selamat.

Iya mega madahka, pengawa nyelamat tembu pukul 8.05 pagi lalu mansa semina bakal mimit aja maya penusah nya nyadi. – Bernama

See author's posts


Hidupan liar bernilai RM130,400 dirampas

BINTULU: Pasukan Polis Marin Wilayah 5 (PPMW5) Bintulu dengan kerjasama Perbadanan Perhutanan Sarawak (SFC) merampas hidupan liar bernilai RM130,400 menerusi Op Khazanah baru-baru ini.

Dalam serbuan di sebuah kawasan persendirian di Batu 6 Jalan Bintulu-Miri, sekitar 1.45 tengah hari, seorang lelaki ditahan kerana memiliki haiwan yang terlindung tanpa permit sah.

Pegawai Pemerintah Markas Operasi PPM Wilayah 5 Bintulu, ASP Ezuandi Bahadin berkata, sebanyak 13 ekor burung spesies terlindung berjaya ditemui dalam operasi itu.

Spesies tersebut adalah lapan ekor White Parakeet, seekor Grey Parakeet, seekor Blue and Yellow Parrot, seekor Green Parrot dan dua ekor Colour atau Reddish Parrot.

Selain itu, turut ditemui lima ekor kura-kura liar termasuk seekor spesies kura-kura gergasi jenis Baning yang dianggarkan bernilai RM50,000.“Kesemua haiwan liar yang dirampas dianggarkan bernilai RM130,400,” ujarnya dalam satu kenyataan, semalam.

Beliau memberitahu, hasil pemeriksaan mendapati lelaki yang dipercayai pemilik premis tidak mempunyai lesen atau dokumen sah memiliki haiwan liar terbabit.

“Pemilik kawasan berkenaan sudah ditahan dan akan disiasat di bawah Seksyen 48(1) Ordinan Perlindungan Hidupan Liar 1998 kerana gagal mengemukakan dokumen sah memiliki atau menyimpan haiwan liar berkenaan,” jelas Ezuandi.

Tegasnya, laporan polis sudah dibuat mengenai kes itu dan akan diserahkan kepada pihak SFC bagi siasatan lanjut.

See author's posts


Sidang Kemuncak APEC diteruskan

KUALA LUMPUR: Penganjuran sidang kemuncak Kerjasama Ekonomi Asia-Pasifik (APEC) 2020 akan berlangsung seperti yang dijadualkan pada November ini, kata Menteri Kanan merangkap Menteri Perdagangan Antarabangsa dan Industri Datuk Seri Mohamed Azmin Ali.

Beliau berkata meskipun dunia masih berdepan pandemik COVID-19, Malaysia terus tekad untuk melaksanakan tanggungjawab dan amanahnya sebagai Pengerusi APEC bagi tahun ini.

“Dalam hal ini, Malaysia telah mengambil langkah-langkah proaktif bagi meneruskan program kerja APEC dengan mengguna pakai format persidangan secara maya atau digital di peringkat kumpulan kerja dan pegawai kanan APEC,” katanya semasa menjawab pertanyaan ahli parlimen Penampang, Datuk Ignatius Darell Leiking semasa sesi soal jawab persidangan Dewan Rakyat, semalam.

Mohamed Azmin berkata, Malaysia, dengan sokongan padu anggota ekonomi APEC, sedang giat meneruskan pelaksanaan agenda APEC 2020 yang berlandaskan konsep ‘Kemakmuran Bersama’ selari dengan tema ‘Mengoptimumkan Potensi Insan ke arah Masa Depan Perkongsian Kemakmuran’.

“Tema ini bermatlamat untuk mewujudkan kerjasama yang seimbang dan adil dalam kalangan ekonomi APEC ke arah pembangunan yang lebih inklusif. Pelbagai inisiatif sedang diusahakan untuk mencapai agenda tersebut berdasarkan kepada tiga bidang keutamaan,” katanya.

Menurutnya, bidang keutamaan yang akan diberi penekanan ialah menambah baik naratif perdagangan dan pelaburan dengan memberi fokus kepada integrasi ekonomi serantau yang lebih seimbang, inklusif dan lestari bagi kesejahteraan rakyat, penyertaan ekonomi yang inklusif melalui ekonomi digital dan teknologi baharu dan memacu kelestarian inovasi.

Sementara itu, mengenai status perbincangan visi baharu yang akan menggantikan Matlamat Bogor yang berakhir hujung tahun ini, Mohamed Azmin berkata, Malaysia sedang giat mengadakan sesi perbincangan, libat urus dan mesyuarat bersama anggota ekonomi APEC, ahli akademik dan wakil industri secara berterusan bagi merangka Visi Pasca-2020 APEC.

Dari segi penganjurannya pula, beliau berkata Malaysia sedang menimbang kaedah penganjuran yang terbaik dan berkesan bagi sidang kemuncak ekonomi APEC 2020 pada hujung tahun ini bersesuaian dengan situasi pasca Covid-19.

“Kementerian sedang menimbang sama ada untuk melaksanakannya secara maya sepenuhnya kerana anggota APEC datang dari lapan zon masa yang berbeza,” katanya.- Bernama

See author's posts


Penjual terkesan akibat banjir

KUCHING: Bencana banjir yang melanda beberapa hari lepas meninggalkan pelbagai kesan terhadap orang ramai termasuk para penjual di Tebingan Sungai Kuching (Waterfront Kuching).

Menurut Thian Ah Tong, 70, seorang penjual rojak di Waterfront Kuching, banjir yang melanda mengakibatkan beliau terpaksa menutup stall kedai.

“Banjir tersebut kelihatan amat teruk meskipun ia tidak menenggelamkan Waterfront secara keseluruhannya, akan tetapi bahagian pejalan kaki di sini dipenuhi dengan air.

“Hujan yang lebat juga mengakibatkan kami tidak membuat jualan,” katanya ketika ditemui Utusan Sarawak, semalam.

Dalam pada itu, beliau turut memaklumkan bahawa bencana banjir tersebut menyumbangkan kerugian terhadapnya.

“Saya dan isteri tidak dapat membuka stall dan melakukan jualan seperti biasa dan hal tersebut mengakibatkan kami mengalami kerugian yang agak besar,” jelasnya.

Ditanya mengenai kesan pelaksanaan Perintah Kawalan Pergerakan (PKP) yang kembali dilaksanakan, beliau mengulas bahawa ia turut memberi kesan terhadap jumlah kedatangan pelanggan.

“Sebelum PKP, ada beberapa pelanggan yang datang membeli akan tetapi sejak ia dilaksanakan semula, kami tidak hanya kehilangan pelanggan akan tetapi kawasan di sekitar ini juga sunyi.

“Setidak-tidaknya sebelum PKP dan sebelum musim hujan, ada ramai orang yang bersiar-siar di sini dan ada yang datang untuk singgah dan membeli rojak,” tambahnya.

Berdasarkan tinjauan yang dilakukan oleh Utusan Sarawak semalam, keadaan di Waterfront Kuching kelihatan lengang dan tidak ramai yang beriadah seperti sebelum ini.

Oleh RYNNA SHA’ERRA

See author's posts


RM20 juta untuk KBBM, KJM

KUCHING: Peruntukan dalam Pelan Jana Semula Ekonomi Negara (PENJANA) untuk Kementerian Perdagangan Dalam Negeri dan Hal Ehwal Pengguna (KPDNHEP) akan digunakan untuk melancarkan program secara besar-besaran

Menteri Perdagangan Dalam Negeri dan Hal Ehwal Pengguna, Datuk Alexander Nanta Linggi berkata, dalam program PENJANA yang diumumkan oleh Perdana Menteri untuk memulihkan ekonomi negara, sebanyak RM20 juta diperuntukkan kepada kementerian menjalankan beberapa program terutama dua program besar iaitu Kempen Beli Barangan Malaysia (KBBM) dan Kempen Jualan Malaysia (KJM).

“Jadi peruntukan ini akan digunakan untuk kita melancarkan program secara besar-besaran yang juga telah dilakukan oleh Perdana Menteri sendiri di KLCC pertengahan bulan Julai,” katanya kepada pemberita di Majlis Hi-Tea Media bersama beliau di Hotel Waterfront, di sini, semalam.

Dalam pada itu, beliau berkata, pelancaran KBBM dan KJM juga akan dibuat di seluruh Malaysia.

“Kita telah melancarkan di Melaka, di Sabah dan Kuching. Kita telah membuat pembukaan kecil peringkat awal dan juga dibuat di negeri lain di Perlis dan akan kita buat di semua negeri dari masa sekarang hingga penghujung tahun.

“Selain daripada pelancaran Kempen Beli Barangan Malaysia dan Kempen Jualan Malaysia ada juga program tertentu yang kita bantu neger-negeri membuat program di peringjat negeri,” ujarnya.

Nanta berkata, peruntukan RM20 juta itu mencukupi untuk membuat promosi, untuk berbelanja dan untuk membuat banyak program bagi menggerakkan semua pihak dan untuk merancakkan sektor peruncitan.

Sementara itu, beliau memberitahu, program penyeragaman harga barang bertujuan membantu mereka yang duduk jauh di pedalaman Sarawak, Sabah dan juga sesetengah negeri di Semenanjung.

“Ini kerana barang keperluan kalau tidak ada bantuan daripada kerajaan melalui program penyeragaman harga barang ini sudah tentu mereka mendapatkam produk atau barang keperluan mahal harganya sebab kos pengangkutan dan logistik adalah tinggi.

“Program ini amat digemari dan memberikan manfaat kepada penduduk di luar bandar dan kita akan teruskan,” katanya.

Tambah beliau, harga di pedalaman sama dengan harga di luar bandar.

“Peruntukan untuk tahun-tahun berlainan. Untuk tahun 2020 yang diluluskan dalam Bajet 2019 adalah RM150 juta dan untuk Sarawak RM83 juta khusus untuk di bahagian Kapit dan Baram,” jelasnya.

Pada majlis tersebut, beliau mengumumkan peruntukan RM10,000 kepada Persatuan Wartawan Bahagian Kuching (KDJA) dan Persekutuan Persatuan Wartawan Sarawak (FSJA) manakala RM5,000 akan diperuntukkan kepada Pertubuhan Wartawan Bebas Kuching. Hadir sama Pengarah KPDNHEP Sarawak, Datuk Stanley Tan.

Oleh Cheryl Law

See author's posts


Rampasan dadah kedua terbesar di Sibu

SIBU: Jabatan Siasatan Jenayah Narkotik (JSJN) Ibu Pejabat Polis Kontinjen Sarawak berjaya merampas pelbagai jenis dadah bernilai RM643,157.16.

Rampasan itu dilakukan di hadapan sebuah rumah teres dua tingkat di Jalan Bunga Raya dan sebuah pangsapuri di Lorong Sena, jam 7.30 malam Khamis lalu.

Persuruhjaya Polis Sarawak, Datuk Mohd Azman Ahmad Sapri berkata rampasan dadah itu adalah yang kedua terbesar di Sarawak, setakat ini.

Menurutnya, suspek adalah seorang lelaki berusia 29 tahun, penganggur, sudah berkahwin dan berasal dari Sibu, telah ditahan.

“Ujian saringan awal air kencing suspek didapati positif dadah Amphetamine/Methamphetamine. Suspek mempunyai tiga rekod dadah lampau mengikut Seksyen 15(1)(a) Akta Dadah Berbahaya (ADB) 1952 (kes 2014, hukuman empat bulan penjara dan dua tahun pengawasan pada tahun 2018).

“Seksyen 12(2) ADB 1952 (kws tahun 2017, hukuman tujuh bulan penjara pada 2017) dan Seksyen 15(1)(a) ADB 1952 (kes 2017, hukuman empat bulan penjara dan dua tahun pengawasan pada  2018),” katanya pada sidang media di Wisma Pengaman Ibu Pejabat Polis Daerah (IPD) Sibu, petang ini.

Katanya, dadah yang dirampas adalah terdiri daripada 5,940.11 gram Syabu (Methamphetamine), 4,407.24 gram (Ketamin), 1,830 gram (Erimin 5), 225 gram serbuk jus (Ecstasy), 760 gram pil (Ecstasy) dan 960 gram Magic Mushroom (Psilocybin).

“Keseluruhan rampasan dadah ini boleh digunakan oleh seramai 50,423 orang atau 50,423 kali penggunaan,” katanya.

Mohd Azman berkata, modus operandi sindiket ini bergiat aktif dalam aktiviti pengedaran dadah di sekitar Sibu, Kuching, Bintulu dan Miri.

“Bekalan dadah diperoleh dari pengedar dadah di Semenanjung Malaysia melalui perkhidmatan kurier. Suspek menjadikan sebuah rumah pangsapuri sebagai stor penyimpanan dadah.

“Ia juga digunakan sebagai tempat pembungkusan semula dadah kepada paket-paket yang lebih kecil.

“Setelah menerima arahan dari ketuanya, suspek akan meletakkan dadah tersebut di tepi jalan di sekitar Sibu. Setelah dadah diletakkan, suspek akan memaklumkan kembali ketuanya, yang seterusnya menyuruh pelanggan mengambil dadah tersebut.

“Suspek juga menghantar dadah melalui kiriman bas ekspres ke Bintulu, Miri dan Kuching,” katanya.

Katanya, suspek terlibat dalam kegiatan pengedaran dadah sejak dua bulan lalu dengan upah sebanyak RM1,000 seminggu.

“Sebuah kenderaan jenis Nissan Navara dianggarkan bernilai RM55,000 turut disita di bawah Seksyen 25 ADB (lucut harta) 1988,” katanya.

Beliau berkata, kes ini disiasat di bawah Seksyen 39B dan Seksyen 15(1)(a) ADB 1952 yang memperuntukkan hukuman mati atau penjara seumur hidup dan jika tidak dihukum mati, dikenakan tidak kurang 15 sebatan bagi kesalahan Seksyen 39B ADB 1952.

“Hukuman penjara tidak lebih dua tahun atau denda tidak lebih RM5,000 bagi kesalahan Seksyen 15(1)(a) ADB 1952.

“Suspek kini dalam tahanan reman mulai 3 hingga 7 Disember 2022,” katanya.

Beliau berkata, bagi tempoh Januari hingga November 2022, JSJN Polis Diraja Malaysia (PDRM) Sarawak telah merekodkan sejumlah 8,478 orang tangkapan termasuk 692 tokan dadah dan rampasan dadah yang dianggarkan bernilai RM10,440,052.

“PDRM khususnya JSJN akan terus komited membenteras habis-habisan kegiatan pengedaran dadah dan penyalahgunaan dadah bagi menentukan negara dan masyarakat kekal selamat, aman dan sejahtera.

“Sebarang maklumat berkaitan kegiatan pengedaran dadah bolehlah disalurkan menerusi WhatsApp Hotline JSJN PDRM 012-2087222,” katanya.

Turut hadir ialah Ketua Polis Daerah Sibu, ACP Zulkipli Suhaili serta yang lain.

Oleh AKUN GIMAN

See author's posts


Beri peluang belia berlatih jadi pemimpin

SIMANGGANG: Sudah tiba masanya golongan belia mengambil alih penganjuran seperti pertandingan, program, aktiviti di peringkat kampung.

Ketua Kampung Hulu Lemanak, Jamali Hamden berkata, ia sebagai dorongan agar lebih ramai golongan belia menyertai aktiviti kemasyarakatan di peringkat akar umbi.

“Kini sudah tiba masanya golongan terbabit dipertanggungjawabkan untuk mengendalikan penganjuran pertandingan, program dan aktiviti di peringkat kampung.

“Kita beri peluang dan ruang kepada mereka kerana golongan ini adalah merupakan pemimpin pelapis yang bakal mengambil alih kepimpinan di kampung ini pada masa akan datang,” katanya semasa mempengerusikan mesyuarat bersama Belia Kampung Hulu Lemanak di Surau Hayatul Islam di sini, baru-baru ini.

Jamali yang baharu dilantik sebagai Ketua Kampung Hulu Lemanak pada Mac lalu berkata, beliau tidak mahu golongan tersebut terlalu berharap dengan golongan dewasa mengendalikan sesuatu pertandingan atau program.

“Golongan belia ini akan mengambil alih kepimpinan kampung atau daerah suatu hari nanti, tidak kira sebagai seorang wakil rakyat atau ketua masyarakat.

“Generasi muda ini perlu sentiasa tampil ke depan untuk menyertai aktiviti kemasyarakatan dalam usaha melahirkan pemimpin yang serba boleh, berdisiplin, berketerampilan dan belia yang sihat fizikal dan mental. Mereka boleh berlatih mulai sekarang,” ujarnya.

Jamali berkata, golongan belia perlu diberikan lebih banyak peluang untuk terlibat dalam kepimpinan seperti program dan aktiviti di dalam kampung kerana mereka mempunyai potensi untuk tonjolkan diri dalam aspek pentadbiran dan pembangunan negeri ini.

Beliau turut menegaskan terdapat ramai belia yang berpotensi, tetapi jarang diberikan peluang terlibat sama dalam kepimpinan di peringkat daerah dan kampung itu.

Mengenai penganjuran Pertandingan Lombak Colop 7 Likur di Kampung Hulu Lemanak, Jamali menggesa kepada Belia Kampung Lemanak bersama-sama menjayakan program tersebut.

“Ini merupakan penghargaan kepada golongan itu yang dipertanggungjawab mengendalikan pertandingan itu buat julung kalinya kerana sebelum ini hanya dikendalikan oleh golongan veteran.

“Saya berharap komuniti belia Kampung Lemanak yang terlibat dalam penganjuran itu mampu membuktikan mereka boleh menganjurkan pertandingan itu tanpa penglibatan orang lama di kampung berkenaan,” ujar Jamali.

Beliau juga yakin Ahli Dewan Undangan (ADUN) Lingga, Dayang Noorazah Awang Sohor akan sentiasa membantu dan memberi kerjasama dari segala aspek melibatkan keperluan belia di konstutuensi terbabit.

Oleh ADI SAFARMAN

See author's posts


Permohonan bida kuota baharu dibuka Ogos ini

PUTRAJAYA: Permohonan bidaan bagi kuota baharu tarif galakan (FiT) berjumlah 187 megawatt (MW) melibatkan sumber bukan solar seperti biogas, hidrokuasa kecil dan biojisim akan dibuka mulai Ogos ini.

Menteri Tenaga dan Sumber Asli, Datuk Seri Takiyuddin Hassan berkata, kuota tersebut merangkumi 30MW masing-masing bagi sumber biogas dan biojisim manakala 127MW bagi sumber hidrokuasa kecil.

“Kerajaan menjangkakan tawaran kuota FiT baharu ini berupaya menjana pelaburan sebanyak RM1.8 bilion dan mewujudkan 550 peluang pekerjaan dalam industri tenaga boleh baharu (TBB),” katanya pada sidang media mengenai FiT sumber bukan solar di sini, baru-baru ini.

Permohonan itu boleh dibuat secara dalam talian di laman sesawang Pihak Berkuasa Pembangunan Tenaga Lestari (SEDA) Malaysia, https://www.seda.gov.my/ bermula 2 Ogos 2022 bagi sumber hidrokuasa kecil dan seterusnya pada 9 Ogos untuk biogas dan biojisim.

Menurut Takiyuddin, permohonan kuota FiT secara e-bida dalam talian telah dilaksanakan mulai 2018 bagi memastikan kuota FiT diluluskan kepada pembida yang layak serta kompetitif.

TBB merupakan tenaga yang dihasilkan daripada pelbagai sumber boleh dijana semula seperti tenaga solar, angin, ombak, tenaga hidro, biogas dan biojisim.

Selain selamat, ia juga tidak akan kehabisan dan secara amnya hanya menyebabkan sedikit atau tiada pencemaran langsung berbanding bahan bakar fosil.

Menyentuh tarif elektrik bagi pengguna domestik yang akan berakhir pada 30 Jun ini, Takiyuddin berkata, kerajaan masih belum membuat keputusan mengenai tarif elektrik baharu dan sebarang pengumuman mengenainya akan dibuat selepas ini.

Pada masa ini, tarif elektrik kekal pada 39.45 sen sekiloWatt jam (kWj) dan pengguna domestik turut menikmati rebat sebanyak dua sen setiap kWj tanpa sebarang surcaj.

– Bernama

See author's posts


Suntik kesedaran tentang alam semesta

Planetarium Sultan Iskandar, Kementerian Pendidikan, Sains dan Penyelidikan Teknologi Sarawak menganjurkan program Jerayawara Sahabat Astronomi di Kuching, Sri Aman, Sibu, Bintulu dan Miri bermula dari bulan November hingga Disember 2021.

Tujuan program ini diadakan adalah untuk memberikan kesedaran astronomi kepada orang ramai, terutamanya para pelajar.

Tarikan utama program adalah mini planetarium di mana pengunjung akan dapat mengalami pengalaman berada di alam semesta melalui simulasi langit malam di terdapatnya planet, bulan dan buruj melalui pertunjukan digital tentang astronomi.

Selain daripada itu, pengunjung dapat menyaksikan pertunjukan digital yang berunsurkan astronomi keluaran antarabangsa.

Di samping itu, program jerayawara ini juga akan melibatkan aktiviti-aktiviti ‘hands-on’ di mana pelajar boleh belajar membuat carta bintang dan memahami cara menggunakan perisian planetarium.

Turut juga diadakan kuiz astronomi dan pertunjukan sains.

Sebelum ini, jerayawara hanya dianjurkan di sekolah-sekolah sahaja dan tidak melibatkan orang ramai.

Kali ini, jerayawara diadakan di lokasi pasar raya popular agar dapat menarik ramai pengunjung dari pelbagai peringkat umur yang berkesempatan untuk berkunjung ke pameran yang diadakan.

Semasa program, pihak penganjur turut menitikberatkan prosedur operasi standard (SOP) bagi memutuskan jaringan jangkitan Covid-19.

Planetarium Sultan Iskandar adalah unit di bawah Kementerian Pendidikan, Sains dan Teknologi Sarawak.

Oleh NUR AIN OTSMAN

See author's posts


Sarawak dijangka mampu tampung industri perkayuan

SARATOK: Jika perancangan Jabatan Hutan Sarawak untuk mewujudkan ladang hutan berjalan lancar serta dipersijilkan menjelang 2030, Sarawak tidak akan mengalami kekurangan bahan mentah untuk menampung aktiviti pembalakan dan industri perkayuan di negeri ini termasuklah untuk dieksport ke luar negara.

Menerusi kenyataan media dari Jabatan Hutan Sarawak, berdasarkan keperluan semasa, rata-rata pasaran luar negara amat mementingkan balak serta produk kayu yang dikeluarkan dari ladang-ladang hutan serta mendapat status persijilan pengurusan hutan untuk menampung industri di negara mereka.

Justeru, bermula 2020, Jabatan Hutan Sarawak telah menumpukan pembangunan ladang hutan serta memastikan mereka memperolehi status persijilan tersebut.

Mengulas kenyataan berkenaan, Pengarah Jabatan Hutan Sarawak, Datu Hamden Mohammad menyatakan, Sarawak yang masih memiliki lebih kurang 1.6 juta hektar tanah berstatus NCR boleh dibangunkan sebagai kawasan ladang hutan untuk menanam pelbagai spesis pokok cepat tumbuh serta tahan terhadap rintangan penyakit.

Tambahnya, di peringkat jabatan, selain daripada membangunkan tapak-tapak semaian untuk membekalkan benih-benih pokok yang berkualiti, Jabatan Hutan turut mengalu-alukan penglibatan pelbagai pihak bagi membangunkan penyelidikan dan pembangunan (RnD) untuk memastikan program eestorasi hutan berjaya.

Disamping itu juga, Jabatan Hutan Sarawak mewajipkan semua pelesen untuk mendapatkan status persijilan pengurusan hutan bagi konsesi masing-masing. Sehingga kini, sebanyak 10 kawasan lesen yang berkeluasan 955,676 hektar telah dipersijilkan.

Atas kepentingan pembangunan ladang hutan secara menyeluruh, Pengarah Hutan Sarawak telah mengadakan lawatan kerja ke salah sebuah kawasan ladang hutan yang terletak di Ulu Awik Saratok.

Ladang hutan ini diusahakan bersama Syarikat Salam Serimas Sdn Bhd dengan 40 penduduk setempat di kawasan Ulu Awik Saratok atas tanah NCR mereka.

Menurut Pengarah Urusan Syarikat tersebut Solomon Tan, ladang hutan tersebut hanya terletak kira-kira 30 minit perjalanan menggunakan kenderaan dari pekan Saratok.

Daripada 390 hektar kawasan sedia ada, seluas 210 hektar telah pun ditanam dengan spesies pokok cepat tumbuh iaitu Batai atau nama saintifiknya ‘Albizia falcatasppa spp’.

Menurut Solomon lagi, berdasarkan kadar pertumbuhan iaitu 95 peratus dengan ukur lilit pokok yang yang mencapai 30 sentimeter bagi tempoh empat tahun penanaman, pokok-pokok ini sedia untuk dituai antara enam hingga tujuh tahun sahaja.

Para penduduk yang tinggal di kawasan berdekatan boleh memanfaatkan kemudahan asas yang disediakan seperti jalan ladang untuk membangunkan tanah-tanah NCR mereka yang lain.

Sebagai rekod, melalui konsep ini terdapat dua kawasan penanaman ladang hutan yang telah berjaya dan boleh dijadikan model bagi menjayakan konsep ladang hutan yang berorentasikan projek usahasama iaitu di Kaki Wong Mapar Saratok yang dilaksanakan Syarikat Kaki Wong Forests Plantation Sdn Bhd dengan 80 penduduk Rumah Josephine Entira yang berkeluasan 350 hektar.

Oleh Earl Anek

See author's posts


SYARAT TAMBAHAN SOP Untuk Bahagian Kuching, Betong, Sibu, Bintulu dan Miri

KUCHING: Kerajaan bersetuju dengan syarat-syarat tam- bahan atau garis panduan baharu dalam Prosedur Operasi Standard (SOP) untuk Baha- gian Kuching, Betong, Sibu, Bintulu dan Miri.

Pengerusi Jawatankuasa Pengurusan Bencana Negeri Sarawak (JPBNS), Datuk Amar Douglas Uggah Embas berkata, JPBNS telah menerima cadangan daripada beberapa bahagian tersebut berikutan peningkatan kes di kawasan masing-masing.

“Maklumat lengkap ber- kenaan SOP ini akan dipaparkan pada ‘website’ Majlis Keselamatan Negara,” katanya ketika Sidang Media perkem- bangan Covid-19 di sini, semalam.

Uggah juga menegaskan pelajar di institusi pengajian tinggi (IPT) dikehendaki agar terus tinggal di asrama atau di IPT.

“Mereka tidak dibenarkan keluar dan dinasihatkan agar terus tinggal di asrama demi keselamatan diri dan keluarga,” tegasnya.

Sementara itu, Pemangku Residen Bahagian Sibu, Wong Hee Sieng mengumumkan pelaksanaan Perintah Kawalan Pergerakan (PKP) Khusus bagi Zon Sibu, Zon Kanowit dan Zon Selangau berkuat kuasa pada 22 April ini.

Menurutnya, PKP Khusus ini akan bermula 12.01 tengah malam hingga 11.59 malam 26 April 2021.

Justeru, semua perkhidmatan penting hanya dibenarkan untuk beroperasi pada kadar 50 peratus daripada kapasiti pekerja sahaja.

Waktu operasi dibenarkan adalah dari 6.00 pagi hingga 8.00 malam sahaja, manakala operasi bagi sektor lain adalah tidak dibenarkan.

Selain itu, bilangan individu dalam kenderaan persendirian adalah dihadkan kepada tiga orang sahaja.

Restoran dan kedai makan hanya dibenarkan beroperasi secara membawa pulang (take away) atau penghantaran (deli- very). Makan di kedai (Dine-in) adalah tidak dibenarkan.

Pada masa sama, akti- viti sukan atau riadah juga tidak dibenarkan sepanjang pelaksanaan PKP Khusus terbabit.

Sementara itu, aktiviti ke- agamaan adalah tertakluk kepada SOP yang dikeluarkan oleh Pihak Berkuasa Agama Negeri bagi Agama Islam dan Unit Hal Ehwal Agama-Agama Lain (UNIFOR) bagi agama lain.

Oleh NURZILLA MOHAMAD

See author's posts


Tunggu pengumuman FAM

FAIZAL BUJANG

PERSATUAN Bola Sepak Sarawak (FAS) belum dapat memberi sebarang komen berhubung status Liga Piala Presiden, Piala Belia dan Liga Futsal Premier Malaysia.

Sama ada akan diterus atau ditamatkan sebaik Perintah Kawalan Pergerakan Bersyarat (PKPB) berakhir 9 Jun depan.

Sebaliknya, akan menunggu pengumuman atau perkeliling daripada badan induk tertinggi, Persatuan Bola Sepak Malaysia (FAM).

Presiden FAS, Dato Posa Majais memberitahu, setakat ini belum ada sebarang maklumat disampaikan kepada pihaknya berhubung perkara itu.

“Kita tunggu pengumuman yang akan dibuat oleh pihak FAM berhubung perkara itu.

“Dan mungkin selepas itu ada tindakan susulan daripada pihak kami (FAS),” ujar Dato Posa ketika mengulas mengenai perkara itu semalam.

Menurut Dato Posa, besar harapan pihaknya akan ada keputusan positif yang akan diumumkan kelak.

Pun begitu tambah beliau, pihak FAS juga sudah bersedia menghadapi sebarang kemungkinan andaikata keputusan luar jangkaan diumumkan pihak FAM membabitkan status kesemua liga berkenaan.

“Kami juga sudah bersedia menghadapi kemungkinan jika kesemua tiga liga ini ditamatkan lebih awal,” jelas beliau lagi.

See author's posts


NADIA KENA PEDERA

Tusun Ke-35

NADIA KENA PEDERA

LEBUH Nadia bepanjah, iya ngasaika dagu iya nyau gegutak. Rang atas enggau iya ke ari baruh nyau gegetar ngasuh ngeli iya sesetup besatup enda ulih tagang. Bulu iya balat nyilu, nyau asai ke nyentuk ke dalam tulang. Pala iya ngelu. Perut iya engkual-engkual, asai ke ka mutah.

Nadia nemu diri tabin, nya alai iya enda ulih mandi lama baka selama tang semina tak mandi burung. Enda lama udah nya, iya lalu kekanjai pulai ke bilik besai lalu jejampat malit tubuh diri. Pasukka iya baju, udah nya iya lalu ngalika diri.

“Lapa nuan baka nya dih nak?” ku Inah.

“Eh, balat chelap aku indai. Nyilu amat bulu aku tu,” ku iya nyau gegetar. Iya ingatka diri kala balat chelap tang semina laban tinggang ujan lalu enda berasai tabin.

“Oh, tabin nuan tu Na,” ku Inah udah iya ke nechalka jari iya ba kening anak iya.

“Nganti dulu. Aku ngambi penadol,” ku Inah ke lalu rejat-rejat jampat melunchat nyapai put serangan ubat iya, ngambi dua leka penadol, udah nya lalu reduing nuju dapur ngirika ai mati ari serangan ai ke dalam changkir. Iya pan bepusin mimit, nyapai labu flask sigi lalu nuang ai angat mimit ngagai ai mati tadi. Udah nya jampat amat tunjuk antu kanan iya dicheruhka iya ngagai ai nya nyepi pengangat ai champur nya. Ai nya udah nyadi nyilu kuku lalu dibai iya nuju Nadia.

“Tu nak, ai dikena nuan neruju ubat nya,” ku Inah.

Nadia nyapai changkir ai nya enggau jari kanan, jari kiba iya mapaka dua leka penadol ke dalam nyawa iya. Sepenyampat ubat nya udah alam kulum iya, iya lalu neguk ai sereta nelan iya dikena neruju ubat ke nyau pait sepi iya lebuh nya mansa batang rekung.

Nadia enda muai jam lalu ngalika diri bebungkur apus. Iya nyau dut-dut ngenatka penyelap menga ngemalat nya. Diatu iya ngasaika perut iya nyau geriuk-geriuk sereta balat muat-muat, asai ke diachuk enggau lungga sema jaku. Natai utai ngemedis nya. Jam nya mega peluh chelap nyau beteresit pansut. Nya ti ngasuh isi iya berasai balat agi nyilu.

“Nama nuan ngenyadi nya dih nak? Nuan nyau majak dut-dut. Nyau basah baju nuan tu. Kati ngelu pala nuan, nak?” ku Inah nanya Nadia.

“Ngelu indai. Asai ke deka mutah ku tu,” saut Nadia.

“Kada enda pedera nuan tu. Uji angkat nuan. Aku nyabut buk nuan,” ku Indah.

Nadia gelegensai angkat ngesaika pua lalu duduk. Iya lalu asai ke deka mutah. Dua kali iya ngelua tang puang. Buk iya nyau sesibui nudung mua iya. Nya lalu diaduka iya ngayanka mua manah iya. Indai iya lalu ngambi segempung mit buk Nadia. Dichabut iya sekali. Semetak. Ambi iya siti agi gempung buk entara bubun enggau kening. Dichabut. Sekali agi semetak.

“Oh, amat pedera nuan tu. Sebayan sapa nanya tu? Enti nya sebayan nuan Awang, badu agi. Tulung anak tua tu. Anang ngasuh iya pedis,” ku Inah besampi nyangka Nadia bisi ditanya sebayan Jawang, apai Nadia empu.

“Tak! Tak! Tak! Tak! Tak!”.

Lima kali semetak alah enda enchabut buk Nadia. Nyau bekesetak. Inah nyau nadai ngitung agi berapa kali ke semetak. Nyau ngerandau anak aku iya tu. Tentu mayuh utai ditanya iya ku ati Inah.

“Oh, amat naka iya ka pedera nuan tu nak. Nasit tumu dichabut. Enti enda pia, tau nyadi temuan. Kati asai diatu dih?” ku Inah nanya Nadia.

“Emm.. aaah..bisi pama mimit ga indai. Terima kasih. Perut aku tu agi balat pedis ndai,” ku Nadia nyaut,

“Kada enda lapar nuan dih nak. Kada nuan bisi makai,” ku sangka Inah.

“Semina makai dalam bilun tadi. Nya pan mimit. Lama aku udah enda tentu masuk makai ndai,” ku Nadia.

“Lapa nuan nak? Tabin nuan tu. Patut gamal nuan puchat. Ka ngirup tusu nuan? Lagi aku ngaga ke nuan. Enggi aku ama perut aku pedis, diirup aku tusu lalu empaka aku krim kerika bisi nyamai agi,” ku Inah.

“Tau mih ndai,” ku Nadia.

Inah lalu jejenggas angkat lalu melunchat baru ngagai bilik dapur. Kebak iya put tusu Nespray. Iri iya ai angat. Tabakka iya gula setengah sudu. Girau. Sudu nyau setik-setik nekung tisi gelas. Udah nya tambah iya ai mati mimit. Enda lama udah nya iya datai mai segelas tusu Nespray angat nyilu kuku ke nyau baka ai getah enggau cream cracker, bisi ngempat singkap diengkah iya ba siti pirin.

“Tu irup tusu enggau empa ruti tu nak. Enti nya gistrik, tau pama agi iya. Enti iya tak majak nak, anang ngenatka iya ditu kala apin malam. Bai tua ke kelinik. Enti udah malam lagi tusah ngiga orang nganjung kin. Diatu bisi orang jangka aku,” ku Inah balat irau ati.

“Emm, enda ibuh indai. Ngetu iya lagi dih jangka aku udah ngenatka diri. Tu jauh udah pama agi ari tadi, udah dichabut buk,” ku Nadia.

BERITA TI ENDA DISADANG

Seminggu Nadia udah datai di rumah, iya lalu bisi digusung temuai. Nadai disangka-sangka bisi temuai. Anding enggau bini uncle Jack Umin, Puan Katherine bisi datai. Udah duduk lalu ngirup apa indah, Puan Katherine mansutka siti sarung surat burak ari beg binching iya. Iya lalu nyuaka surat nya ti endang ditujuka ngagai Nadia.

Nadia lalu nyambut surat nya enggau kedua-dua piak jari iya. Surat nya dipansutka iya ari karung surat. Lipat keretas surat nya dibuka iya lalu jejampat dibacha.

Nadia asai ke enda arapka surat nya. Mua iya bebali mirah. Ai mata tak ngisi kelupak mata iya enda ulih tagang. Utai dipeda iya nyau serepan. Lambar surat nya nyau teleka ari genggam iya lalu labuh temepak ke geladak. Ai mata iya labuh bekeberai. Ambi iya kain tula lalu ngendas ai mata.

Lama Nadia tembu tak duduk nukung sereta nyabak sesirut. Ai mata iya seruran beterenjui nerutu kedua-dua kuyu iya. Surat ti baru udah dibuka sereta dibacha tadi tak melapui baka ke enda dikibuhka agi. Inah balat tekenyit ati tang enda jampat lalu nanya kebuah Nadia baka nya. Iya nemu berita ba surat nya berita jai, tang iya enda nemu nganggapka berita nya ke bendar.

Inah pan lalu ngampir Nadia sambil ngaduka buk Nadia ti nyau sesibui nudung mua anak dara nya.

“Sabar Na. Padah ngagai aku berita ba surat nya. Nama berita nya dih wai, Jang?” ku Inah nguing ngagai temuai ke baru datai nya.

Nadia enda nyaut. Anding enggau Puan Katherine pan baka ke bisu. Mua Puan Ketherine seduai Anding bela chechinang.

“Dear Nadia, Uncle minta ampun ngagai nuan. Uncle ngirit diri nulis tu kala uncle agi dapat. Lebuh surat tu datai ba jari nuan, uncle nyangka udah nadai agi. Nuan tentu iran ati nerima surat pandak tu laban nuan enda nemu kebuah uncle nulis tu. Lebuh nuan ngajar di SRK Batang Ai suba, ati uncle lantang laban uncle meda nuan baka gamal Peggie. Nya mih kebuah uncle nganggapka nuan baka anak uncle empu. Lebuh nuan nadai agi di sekula, ati uncle puang.

Ditu uncle ngasuh auntie Katherine nuan nyerahka belanja RM 3,000.00 ngagai nuan ke guna nuan nampung pelajar nuan ngagai U. Tu ungkup Peggie menya ka dikena iya ke U mega tang umur iya pandak.

Uncle minta ampun enti uncle bisi jaku ti ngasuh nuan salah sangka pasal uncle.

Besampika Tuhan merekat nuan lalu ngajihka nuan mujur dalam pelajar nuan.

Selamat Tinggal. Ari aku ti bendar, Jack Umin.”

“Nam…nama nganu uncle dih ibu?” ku Nadi nanya Puan Katherine.

“Au, dih Endu. Kami tu naka pemerinsa. Aya nuan nya lama sakit. Suba iya sakit lama nadai tentu temu penyakit. Nyau pengujung, iya ditemu bisi sakit rimu ba perut anak. Lebuh ditemu, penyakit nya nyau udah raya. Uncle nuan ninggal di sepital besai di Kuching,” ku Katherine. Ai mata iya mega beterenjui lilih nerutu kuyu iya.

Sida sebuat bela lama nadai bejaku. Bilik dia sunyi.

Oleh JANTAN UMBAT

See author's posts


PRU-15: JPJ tidak kompromi isu modifikasi kenderaan berkempen

KUALA LUMPUR: Jabatan Pengangkutan Jalan (JPJ) tidak akan berkompromi terhadap mana-mana parti politik yang melakukan modifikasi kenderaan untuk tujuan berkempen sempena Pilihan Raya Umum ke-15 (PRU-15).

Ketua Pengarah JPJ, Datuk Zailani Hashim berkata, sekiranya terdapat kenderaan didapati tidak menepati spesifikasi seperti yang ditetapkan Agensi Perkhidmatan Awam Darat sebagai kenderaan komersial, ia boleh dikenakan tindakan di bawah Akta Pengangkutan Awam Darat (Akta 715) iaitu salah guna permit dan melakukan modifikasi kenderaan.

“Tidak ada lesen besar untuk mana-mana parti membuat ubah suai kepada kenderaan mereka pada musim PRU ini,” katanya pada sidang media selepas membuat tinjauan Op Advokasi Keselamatan Jalan Raya Bersepadu di Plaza Tol Sungai Besi di sini, malam tadi.

Suruhanjaya Pilihan Raya (SPR) menetapkan 19 November sebagai tarikh pengundian bagi PRU-15, penamaan calon pada 5 November dan pengundian awal pada 15 November.

Beliau juga berkata, JPJ menjangkakan kenaikan aliran trafik menjelang hari pengundian pada 19 November dan menyeru pengguna jalan raya untuk sentiasa mematuhi peraturan jalan raya.

Sementara itu, Zailani memaklumkan bagi tempoh Januari hingga September 2022, terdapat 402,626 kes kemalangan jalan raya telah direkodkan melibatkan 4,379 kematian berbanding 255,532 kes kemalangan jalan raya dengan 3,324 kematian bagi tempoh sama pada 2021.

“Perbandingan data 2021 dan 2022 menunjukkan terdapat peningkatan nahas jalan raya iaitu sebanyak 147,094 kes. Ia kerana pada tahun lepas negara dilanda dengan pandemik Covid-19 dan tidak banyak kenderaan berada di atas jalan raya,” katanya. – Bernama

See author's posts


Bajet 2023 berteras kesejahteraan, kebajikan rakyat

PUTRAJAYA: Kerajaan akan memastikan Bajet 2023 berteraskan kesejahteraan dan kebajikan rakyat segenap lapisan masyarakat dengan mengambil kira cabaran yang bakal dihadapi tahun hadapan, kata Perdana Menteri Datuk Seri Ismail Sabri Yaakob.

Beliau berkata, antara tumpuan utama dalam Bajet 2023 adalah untuk memastikan pemulihan pasca Covid-19 yang turut mewujudkan peluang pekerjaan dan meningkatkan pendapatan rakyat serta kelangsungan perniagaan.

“Dalam menghadapi ketidaktentuan global, Bajet 2023 turut memberi tumpuan kepada golongan rakyat yang memerlukan bantuan dengan menambah baik sistem perlindungan sosial serta meningkatkan kesejahteraan hidup rakyat melalui perkhidmatan kesihatan dan pendidikan berkualiti,” katanya.

Berucap pada majlis penutupan Konsultasi Bajet 2023 di Kementerian Kewangan di sini sealam, Ismail Sabri berkata kerajaan akan turut memberi tumpuan kepada persekitaran hidup yang selamat dan selesa dengan menitikberatkan pembangunan yang inklusif dan mampan.

“Ia bertujuan agar semua ahli Keluarga Malaysia dapat menikmati manfaat pembangunan negara pada masa kini dan hadapan tanpa mengira komuniti atau tempat tinggal,” katanya.

Ismail Sabri berkata isu dan cabaran yang dibangkitkan dalam Konsultasi Bajet 2023 itu, yang difahamkan lebih daripada 3,000 isu dan 2,000 cadangan telah diterima, serta kaedah penyelesaian yang dicadangkan untuk menanganinya akan diperhalusi dan diteliti sewajarnya.

Cadangan itu termasuklah mengenai percukaian, pemberian subsidi dan perlindungan sosial, kelangsungan perniagaan dan kemampanan industri termasuk mengurang kos menjalankan perniagaan, dan meningkatkan pembangunan sumber manusia dan tenaga mahir, produktiviti, teknologi dan digitalisasi dalam perniagaan.

Beliau berkata terdapat juga cadangan untuk memperkukuh kerjasama pelbagai pihak untuk mempercepat pelaksanaan Agenda Pembangunan Mampan (SDG) menjelang 2030 di peringkat nasional.

Ismail Sabri berkata ekonomi negara menunjukkan pemulihan kukuh pada separuh pertama 2022 yang berkembang sebanyak 6.9 peratus ekoran langkah kerajaan melaksanakan fasa peralihan ke endemik, pembukaan sepenuhnya ekonomi dan sempadan serta didokong dasar fiskal mengembang melalui Bajet 2022.

Beliau berkeyakinan momentum pemulihan ekonomi negara pasca Covid-19 akan berterusan sehingga penghujung tahun ini dengan itu, unjuran pertumbuhan 2022 antara 5.3 peratus dan 6.3 peratus dapat dicapai.

“Berdasarkan indikator ekonomi terkini, insya-Allah, dijangka pertumbuhan 2022 dapat mencecah ke tahap tertinggi dalam julat unjuran tersebut,” katanya.

Beliau berkata, momentum pemulihan ekonomi bukan sekadar pertumbuhan Keluaran Dalam Negara Kasar (KDNK) tetapi juga pemulihan pasaran tenaga kerja.

Ia jelas dicapai berdasarkan kepada penurunan kadar pengangguran daripada 5.3 peratus yang tertinggi pada Mei 2020 kepada 3.8 peratus pada Jun 2022, antaranya hasil daripada inisiatif JaminKerja dengan peruntukan melebihi RM4 bilion dalam Bajet 2022, katanya.

“Keyakinan kepada ekonomi negara juga jelas dalam kalangan pelabur antarabangsa,” katanya.

Pada separuh pertama 2022, pelaburan langsung asing (FDI) mencatat aliran masuk bersih lebih tinggi iaitu RM41.7 bilion berbanding sebelum pandemik iaitu RM23.3 bilion pada tempoh yang sama 2019.

Meskipun pertumbuhan ekonomi negara untuk 2022 berada pada trajektori pemulihan yang memberangsangkan, namun Ismail Sabri mengingatkan bahawa Malaysia masih lagi berdepan dengan prospek ekonomi global yang semakin mencabar untuk 2023.

Ia berikutan konflik Rusia-Ukraine yang berterusan, gangguan rantaian bekalan makanan global serta tindakan bank-bank pusat dunia yang memperketatkan dasar monetari, katanya.

“Sebagai sebuah ekonomi yang terbuka, kita tidak terkecuali daripada perkembangan global. Gangguan rantaian bekalan dunia telah meningkatkan harga komoditi dan makanan dengan mendadak,” katanya.

Berkongsi kadar inflasi di negara lain, menurutnya pada Jun 2022, kadar inflasi di negara maju seperti Amerika Syarikat dan United Kingdom melebihi sembilan peratus, manakala negara serantau seperti Thailand, Singapura dan Filipina pula melebihi enam peratus.

Ismail Sabri berkata demi kesejahteraan rakyat, kerajaan telah melaksanakan langkah mengawal harga barangan serta menambah baik bantuan dan subsidi barangan asas, dan hasil daripada tindakan kerajaan, kadar inflasi untuk separuh tahun pertama 2022 kekal pada tahap terkawal 2.5 peratus.

Tindakan kerajaan itu telah meningkatkan perbelanjaan bantuan dan subsidi kepada RM77.7 bilion berbanding peruntukan Bajet 2022 sebanyak RM31 bilion.

“Tanpa bantuan dan subsidi kerajaan, dianggarkan kadar inflasi negara akan mencecah sebanyak 11.4 peratus,” katanya. – Bernama

See author's posts


Peranan teknologi pertingkat hasil sawit

KUALA LUMPUR: Hasil sawit dan produk sawit dapat dipertingkatkan kepada 23 peratus berbanding 19 peratus sebelum ini jika wujud penambahbaikan dan peningkatan teknologi di peringkat perladangan atau pengilangan.

Ketua Pengarah Lembaga Minyak Sawit Malaysia (MPOB), Dr. Ahmad Parveez Ghulam Kadir berkata, teknologi adalah penting untuk memberi nilai tambah kepada sesuatu produk selain menjadikan industri sawit maju ke hadapan dan bagi mengelak disifatkan sebagai ketinggalan zaman.

“Sebagai contoh apabila kita memperkenalkan teknologi baharu untuk industri sawit, kita juga mencari kegunaan baharu bagi teknologi tersebut.

“Daripada kita hanya memikirkan untuk menghasilkan produk makanan, kita juga boleh menghasilkan produk bukan makanan seperti sabun, kosmetik, oleokimia dan sebagainya,” katanya dalam rancangan Bual Bicara terbitan Bernama TV, di sini semalam.

Setakat ini, MPOB telah menghasilkan 667 teknologi untuk industri sawit dengan 30 peratus daripadanya diberikan kepada pemain industri dan dikomersialkan dengan nilai pasaran mencecah RM3 bilion.

Ketika ditanya mengenai impak Covid-19 terhadap industri sawit pada masa ini, Ahmad Parveez mengakui industri itu tidak banyak terjejas kerana operasinya dapat diteruskan seperti biasa mengikut prosedur operasi standard (SOP) yang ditetapkan kerajaan.

“Kerjasama yang diberikan oleh pemain industri yang mematuhi sebaik mungkin SOP yang dibenarkan menyebabkan industri sawit negara tidak menerima banyak kesan.

“Selain itu, kelulusan kepada industri sokongan yang berkait rapat dengan industri sawit seperti pengangkutan, analisis minyak dan mekanik untuk kerja-kerja membaiki mesin yang rosak juga membantu mengelakkan industri sawit daripada terjejas,” tambahnya. – Bernama

See author's posts


Pemimpin sukan sokong penambahbaikan SOP

SEMUA pihak perlu melihat cadangan kerajaan melakukan penambahbaikan prosedur operasi standard (SOP) dalam aktiviti sukan dan sosial sebagai langkah positif dalam usaha memutuskan rantaian jangkitan Covid-19 di negara ini.

Presiden Majlis Olimpik Malaysia (MOM) Tan Sri Mohamad Norza Zakaria berpandangan SOP sedia ada dilihat dapat mengawal penularan pandemik berkenaan dalam kalangan ahli sukan, namun mengalu-alukan sebarang penambahbaikan terhadap SOP berkenaan demi kebaikan semua.

“Kalau ada apa-apa perubahan akan dikemukakan oleh Majlis Keselamatan Negara (MKN) dan Kementerian Kesihatan Malaysia (KKM), kita akan pastikan ahli gabungan kita mengikuti SOP berkenaan yang dikeluarkan menerusi Kementerian Belia dan Sukan,” katanya kepada Bernama, di sini hari ini.

Pandangan sama turut disuarakan Pengerusi Jawatankuasa Latihan dan Pertandingan Persatuan Menembak Kebangsaan Malaysia (NSAM) Datuk Musa Omar yang berkata, badan induk itu sedia menerima segala penambahbaikan yang dicadangkan oleh MKN dan KKM.

Majlis Sukan Negara (MSN) sedang melaksanakan pendekatan latihan dalam kuarantin berpusat, melibatkan atlet negara yang terlibat dalam program ‘Road to Tokyo 2020’ di tiga venue utama iaitu Kompleks Sukan Negara Bukit Jalil, Akademi Badminton Malaysia di Bukit Kiara dan Pusat Kecemerlangan Paralimpik Kampung Pandan.

Semalam, Perdana Menteri Tan Sri Muhyiddin Yassin menerusi catatan dalam laman Facebooknya memaklumkan, beliau telah mengarahkan MKN membuat penilaian semula ke atas SOP bagi aktiviti sosial dan sukan agar dapat diperketatkan lagi, bagi memutuskan rantaian jangkitan Covid-19.

SOP berkenaan jelas Muhyiddin, berkemungkinan menyamai SOP ketika Perintah Kawalan Pergerakan (PKP) yang dilaksanakan sebelum ini. – Bernama

See author's posts


Klopp: Messi tiada peluang ke Anfield

JURGEN Klopp berkata ‘tiada peluang’ untuk Liverpool menandatangani Lionel Messi namun pengendali Jerman itu mengakui kehadiran bintang Barcelona itu akan merancakkan lagi saingan Liga Perdana Inggeris.

Messi menyatakan hasrat untuk meninggalkan gergasi Sepanyol itu selepas kecewa dengan masalah yang dihadapi kelab itu di dalam mahupun di luar padang.

Penyerang Argentina itu dikaitkan dengan perpindahan ke Manchester City, di mana dia akan dapat bergandingan dengan bekas pengendali Barca, Pep Guardiola.

Paris Saint-Germain, Inter Milan dan Juventus juga disebut-sebut menyatakan minat untuk menadatangani Messi jika dia berhasrat untuk meninggalkan dari Camp Nou.

Klopp mendedahkan dia mahu memiliki pemain itu tetapi berpendapat Messi tidak akan ke Anfield.

“Berminat? Siapa yang tidak mahukan Messi dalam pasukan mereka? Tetapi mungkin tidak untuk Liverpool,” kata bekas pengendali Borussia Dortmund itu.

Liverpool menamatkan  saingan Liga perdana,18 mata di hadapan City yang berada di kedudukan kedua musim lalu ketika mereka memenangi gelaran tersebut buat pertama kalinya sejak 1990.

Klopp memberi amaran peluang Liverpool untuk mengekalkan gelaran berdepan ancaman serius jika Manchester City berjaya mendapatkan Lionel Messi.

City hampir mencapai persetujuan terma bayaran £1.4 juta seminggu (RM7.79 juta) dengan superstar Barcelona itu termasuk gaji, yuran, bonus, hak imej dan masih berpeluang membawanya keluar dari Camp Nou.

Namum bekas pengendali Borussia Dortmund itu percaya akan terdapat perebutan gelaran kejuaraan dalam kancah bola sepak Inggeris dengan kehadiran antara pemain terbaik dunia itu dalam Liga Perdana Inggeris.

“Ini jelas akan membantu Manchester City dan menjadikannya lebih sukar untuk mengalahkan mereka,” kata Klopp.

“Untuk Liga Perdana Inggeris,ia pasti hebat, tetapi saya tidak pasti Liga Perdana memerlukan peningkatan itu.

“Pemain yang baik, jujur! Menarik juga untuk dilihat. Messi tidak pernah bermain di liga lain, selain dari Sepanyol.

“Sebenarnya, saya ingin melihatnya tetapi saya tidak pasti akan melakukannya.” -AFP

See author's posts


Penduduk, PBT perlu bekerjasama

MIRI: Penduduk di bandar raya ini diseru memberi kerjasama yang erat kepada Pihak Berkuasa Tempatan (PBT) dan agensi berkaitan dalam memelihara dan memastikan kebersihan sungai di paras optimum.

Menteri Pengangkutan, Datuk Lee Kim Shin berkata, antara faktor utama yang menyumbang kepada pencemaran sesebuah sungai adalah berpunca daripada penduduk yang tinggal berhampiran sungai, pembangunan pesat dan aktiviti perindustrian serta aktiviti hiliran yang menjadikan sungai sebagai tempat pembuangan sampah.

“Sesungguhnya sebahagian daripada pencemaran sungai bermula dari kawasan rumah kita.

“Jika sampah sarap dibuang ke dalam parit di tepi rumah kita, ia akhirnya akan masuk ke dalam sungai dibawa aliran air dalam parit.

“Oleh itu, kita perlu bersama-sama menjaga kebersihan kawasan kediaman dan sungai kita agar aliran air tidak tersekat dan mengelak berlakunya bencana seperti banjir kilat.

“Harapan kita adalah agar suatu masa nanti kita akan dapat mewariskan sungai bersih, selamat dan indah kepada anak cucu kita,” katanya pada Program Kesedaran Awam Keselamatan dan Kebersihan Sungai di Kampung Pujut Tanjung Batu di sini, semalam.

Lee yang juga Ahli Dewan Undangan Negeri (ADUN) Senadin turut menyarankan masyarakat supaya melaporkan segera kepada pihak berkuasa yang berkaitan sekiranya berlaku pencemaran di sungai supaya tindakan pembendungan dan langkah pemuliharaan dapat dilaksanakan segera.

Sementara itu, program yang dianjurkan oleh Lembaga Sungai-Sungai Sarawak (LSSS) merupakan satu inisiatif dan komitmen berterusan Kerajaan Sarawak.

Antara objektif utamanya adalah untuk menanam dan meningkatkan kesedaran awam berkenaan kepentingan keselamatan pengangkutan sungai dan pemelihara kebersihan sungai serta persekitarannya.

Pelbagai aktiviti diadakan sempena program itu termasuk gotong-royong mengutip sampah dan pertandingan mewarna, sesi ceramah LSSS, Jabatan Kesihatan Bahagian Miri dan Majlis Bandaraya Miri.

Turut hadir, Pengerusi LSSS, Dr. Murni Suhaili dan Ketua Kampung Pujut Tanjung Batu, Usman Suleiman.

Oleh Liong Chai Ling

See author's posts


KXP keutamaan kerajaan dalam RMKe-12

ALOR SETAR: Kelangsungan projek Lapangan Terbang Antarabangsa Kulim (KXP) yang menjadi keutamaan kerajaan negeri Kedah diharap terus mendapat perhatian dalam Rancangan Malaysia Kedua Belas (RMKe-12) yang akan dibentangkan tidak lama lagi.

Menteri di Jabatan Perdana Menteri (Ekonomi), Datuk Seri Mustapa Mohamed berkata sehubungan itu beberapa aspek penting berhubung KXP sudah dibincangkan pihaknya dengan kerajaan negeri antaranya dari segi kos dan kaedah pembiayaan projek ikonik negeri itu.

“Difahamkan kos untuk pengambilan balik tanah adalah sebanyak RM2.5 bilion, manakala untuk bina terminal dan kos kerja-kerja berkaitan termasuk bina landasan ialah sebanyak RM2.5 bilion.

“Satu lagi komponen penting adalah pembinaan jalan dari Kulim ke Sungai Petani, melibatkan kos sebanyak RM1.8 bilion, jadi untuk menjayakan hasrat kerajaan negeri untuk membina KXP ini, memerlukan sebanyak RM6.8 bilion,” katanya kepada pemberita selepas mengadakan pertemuan dengan Menteri Besar  Kedah Muhammad Sanusi Md Nor di Wisma Darul Aman, di sini, semalam.

Mustapa berkata setakat ini keputusan mengenai kaedah pembiayaan projek berkenaan masih belum dimuktamadkan, sama ada akan dibuat melalui pinjaman mahupun penswastaan.

“Ada cadangan supaya misalnya pembiayaan pembinaan lebuh raya yang menghubungkan Kulim dan Sungai Petani itu mungkin melalui penswastaan… namun belum ada keputusan muktamad,” katanya.

Ditanya mengenai keupayaan kerajaan Persekutuan dalam memastikan kelangsungan projek KXP, Mustapa berkata, selain melihat keutamaan kerajaan negeri, kedudukan kewangan di peringkat pusat juga perlu diambil kira.

“Saya dimaklumkan beberapa keputusan sudah dibuat tentang perkara ini (KXP) dan difahamkan perkara ini sudah dibentang dan dibincang dalam majlis NCIA (Pihak Berkuasa Pelaksanaan Koridor Utara).

“(Tapi) kita belum buat keputusan muktamad, itu sebab kita datang untuk dengar apakah keutamaan tertinggi di Kedah dan semalam diberitahu (keutamaannya adalah) KXP,” katanya.- Bernama

See author's posts


Pelabur dicadang kurang beri tumpuan

KUALA LUMPUR: Dengan pasaran ekuiti tempatan yang tidak menentu berikutan pandemik Covid-19, Rakuten Trade Sdn Bhd mencadangkan pelabur untuk kurang memberi tumpuan kepada kaunter yang melibatkan barangan bernilai tinggi seperti hartanah dan kenderaan.

Dalam taklimat media secara maya bertajuk ‘Memasuki Normal Baharu’ semalam, Ketua Penyelidikan, Kenny Yee menasihatkan pelabur untuk berhati-hati berikutan impak daripada pandemik ini dan magnitudnya kepada ekonomi tempatan masih belum diketahui.

Mengulas mengenai saham perbankan, yang membawa paling banyak wajaran di FTSE Bursa Malaysia KLCI (FBM KLCI), katanya: “Bank masih tidak jelas berikutan tiada siapa tahu impak sebenar daripada kadar faedah rendah dan moratorium selama enam bulan.

“Bagi saya, saya akan melihat kepada bank-bank yang secara tradisional stabil seperti Maybank, Public Bank dan Hong Leong Bank, serta sebab ia diniagakan pada premium berbanding yang lain.”

Yee berkata prestasi pendapatan bank pada suku pertama tahun ini tidak akan terlalu keterlaluan dan beliau menjangka impak sebenar daripada Covid-19 hanya akan dapat dilihat dalam prestasi pendapatan sektor pada dua suku tahun akan datang.

Mengenai prospek, beliau menjangka FBM KLCI akan mengakhiri tahun ini pada 1,400 manakala ringgit dijangka mengukuh berbanding dolar US, berada antara 4.20-4.25 setiap dolar US dengan peningkatan dihadkan oleh harga minyak mentah yang rendah.

Pada tengah semalam, FBM KLCI naik 1.42 mata atau 0.10 peratus kepada 1,425.39 daripada 1,423.97 semasa ditutup pada Selasa.

Indeks utama dibuka tinggi 5.29 mata kepada 1,429.26 dan berada antara 1,420.18 dan 1,430.19 sepanjang sesi awal.

Suasana pasaran positif dengan kaunter untung mengatasi kaunter rugi sebanyak 435 berbanding 377, manakala 378 kaunter tidak berubah, 701 tidak diniagakan dan 19 yang lain digantung.

Jumlah dagangan sebanyak 3.81 bilion bernilai RM1.90 bilion. – Bernama

See author's posts